title: Birger Andersson

text: Andersson toimi Suomen soutujoukkueen johtajana ja valmentajana Melbournen 1956 olympialaisissa. Hän toimi myös Wärtsilän Soutajien valmentajana 1950-luvulla.


title: Birger Andersson

text: Andersson oli koulutukseltaan filosofian maisteri ja suoritti Yhdysvalloissa "Master of Science" -tutkinnon. Hän työskenteli muun muassa kemistinä ja geologina.


title: Harry Wikman

text: Harry Herman Enzio Wikman (1. syyskuuta 1929 Turku – 4. lokakuuta 2017 Örebro, Ruotsi) oli suomalainen kilpasoutaja.


title: Harry Wikman

text: Wikman edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Pohjoismaitten mestaruuskilpailuihin Wikman osallistui vuosina 1952–1954.


title: Harry Wikman

text: Turkulaista IK Academiaa edustanut ”Hati” Wikman saavutti nelosessa yhden SM-hopean ja kaksi SM-pronssia. Hän pelasi myös käsipalloa SM-sarjassa edustaen Åbois-seuraa.


title: Harry Wikman

text: Wikman on koulutukseltaan diplomi-insinööri. Hänelle on myönnetty Suomen Valkoisen Ruusun ritarikunnan I luokan ritarimerkki vuonna 1983 ja Ruotsin Pohjantähden ritarikunnan I luokan ritarimerkki ("Kungliga Nordstjärneorden") vuonna 1990.


title: Kalevan kisat 1971

text: Kalevan kisat järjestettiin vuonna 1971 Oulussa 23.–25. heinäkuuta. Kilpailupaikkana oli Raatin kenttä. Kalevan maljan voitti Viipurin Urheilijat. Kisat käytiin kaksi viikkoa ennen Helsingin Yleisurheilun Euroopan-mestaruuskilpailuja.


title: Kalevan kisat 1972

text: Kalevan kisat järjestettiin vuonna 1972 Joensuussa 11.–13. elokuuta. Kalevan maljan voitti Viipurin Urheilijat. Ohjelmassa oli ensimmäisen kerran naisten 3 000 metrin juoksu. Kisat käytiin kaksi viikkoa ennen Münchenin kesäolympialaisia.


title: Erich Kästner

text: Erich Kästner (23. helmikuuta 1899 – 29. heinäkuuta 1974) oli saksalainen kirjailija. Hänet tunnetaan parhaiten lastenkirjallisuudestaan, muun muassa teoksista "Emil und die Detektive" (1929, suom. "Pojat salapoliiseina") ja "Das doppelte Lottchen" (1949, suom. "Lisen ja Lotten salaisuus"), sekä runoudestaan. Varsinkin Kästnerin lastenkirjat saavuttivat tavattoman suosion, ja niitä on käännetty yli viidellekymmenelle kielelle.


title: Erich Kästner

text: Kästner syntyi Dresdenissä. Hän oli pasifisti, jonka asenteeseen vaikuttivat varsinkin ensimmäisen maailmansodan kokemukset. Hänen ensimmäinen kirjansa julkaistiin vuonna 1928. Kästner vastusti vuonna 1933 alkanutta natsihallintoa ja joutui siksi kotimaassaan vainon kohteeksi. Toisin kuin monet muut kansallissosialisteja vastustaneet saksalaiset kirjailijat, Kästner ei kuitenkaan lähtenyt maanpakoon.


title: Erich Kästner

text: Kästnerin suosituimman lastenkirjan jatko-osa "Emil und die Drei Zwillinge" on vuodelta 1933. Hän myös käsikirjoitti Josef von Bákyn elokuvan "Münchhausen" (1943) salanimellä, vaikka oli muuten natsien asettamassa julkaisukiellossa.


title: Erich Kästner

text: Kästner muutti toisen maailmansodan jälkeen Müncheniin, jossa hän kuoli 75-vuotiaana.


title: Kalevan kisat 1973

text: Kalevan kisat järjestettiin vuonna 1973 Hyvinkäällä 10.–12. elokuuta. Kalevan maljan voitti Viipurin Urheilijat. Kymmenottelu ja viisiottelu järjestettiin Kuusankoskella 30. kesäkuuta–1. heinäkuuta.


title: Kalevan kisat 1974

text: Kalevan kisat järjestettiin vuonna 1974 Jyväskylässä 9.–11. elokuuta. Kalevan maljan voitti Viipurin Urheilijat. Kymmenottelu ja viisiottelu järjestettiin Hyvinkäällä 13.–14. heinäkuuta.


title: Kalevan kisat 1975

text: Kalevan kisat järjestettiin vuonna 1975 Seinäjoella 18.–20. heinäkuuta. Kisapaikkana oli Seinäjoen keskuskenttä. Kalevan maljan voitti Viipurin Urheilijat. Naiset kilpailivat ensimmäistä kertaa 400 metrin aitajuoksussa 200 metrin aitajuoksun sijaan. Kymmenottelu ja viisiottelu järjestettiin Vammalassa 9.–10. elokuuta.


title: Est

text: Est tai EST voi tarkoittaa seuraavia asioita:


title: Jääkiekon SM-liigakausi 2008–2009

text: Kausi 2008–2009 oli jääkiekon SM-liigan 34. kausi. Neljätoista pelaavaa joukkuetta olivat samat kuin kolmella edelliskaudella, mutta sarjajärjestelmää oli uudistettu. Kaudella pelattiin yhteensä 406 runkosarjan ottelua. Runkosarja käynnistyi torstaina 11. syyskuuta ja päättyi 5. maaliskuuta.


title: Jääkiekon SM-liigakausi 2008–2009

text: Edelliskauteen verrattuna muutoksia oli kolme: liigakarsintojen paluu, karsintoihin joutuvan joukkueen määrittäminen pudotuspelein sekä lohkojaon uudistus.


title: Jääkiekon SM-liigakausi 2008–2009

text: Joukkueet oli jaettu kahteen välisarjalohkoon sen mukaan, ovatko niiden kotikaupungit rannikolla vai sisämaassa:Joukkueet pelasivat välisarjalohkossaan yksinkertaisen sarjan. Paikallispelien määrä väheni entisestä kahdeksasta, mutta kokonaispelimäärä nousi 58:aan. Yksinkertaisen välisarjan ottelun kotijoukkue vaihtui seuraavalle kaudelle.


title: Jääkiekon SM-liigakausi 2008–2009

text: Liigahallituksen päätöksen mukaan uudella järjestelmällä oli määrä pelata ainakin kaksi seuraavaa kautta.


title: Jääkiekon SM-liigakausi 2008–2009

text: Kuusi runkosarjan parasta pääsee suoraan pudotuspeleihin. Sijoille 7–10 sijoittuneet pelaavat paras kolmesta -systeemillä karsinnat kahdesta viimeisestä paikasta. Pudotuspelit pelataan paras seitsemästä -systeemillä.


title: Jääkiekon SM-liigakausi 2008–2009

text: Sijoille 11–14 päätyneet joukkueet pelaavat paras viidestä -systeemillä pudotuspelit liigakarsintaan joutumisesta. Liigakarsinta pelataan paras seitsemästä -menetelmällä. Kevään 2008 aikana on määrä valmistua ns. liigakriteeristö, joka koskee kaikkia liiga- sekä liigaan pyrkiviä seuroja.


title: Jääkiekon SM-liigakausi 2008–2009

text: Pelattiin kaksi ottelusarjaa (otteluparit runkosarjan 11. vastaan runkosarjan 14. sekä runkosarjan 12. vastaan runkosarjan 13., joiden häviäjät pelasivat keskenään jatkossa. Sen ottelusarjan häviäjä pelasi liigapaikasta Mestiksen voittajaa vastaan.


title: Jääkiekon SM-liigakausi 2008–2009

text: Televisiosta SM-liigaa pystyi tällä kaudella seuraamaan joka tiistai ja torstai Canal+-kanavalta. Canal+ lähetti myös kerran kuussa lauantaisin ottelun. Myös Nelonen lähetti kerran kuukaudessa pelin, mutta myös semifinaalit ja loppuottelun.


title: Jääkiekon SM-liigakausi 2008–2009

text: Yhtenä kauden erikoisuutena oli HPK:n 10 ottelun vierasputki kauden aluksi. Syynä tähän oli HPK:n Rinkelinmäen 7 miljoonan euron halliremontti. Joukkueen maalivahtivalmentaja Jari Kaarela sanoi, että HPK sai asian tietoonsa jo toukokuussa. Kaarela toteaa myös, että vierassumaan olisi vaikeampi asennoitua, jos tilanteesta olisi ilmoitettu vasta kauden alussa.


title: Finland shorin-ryu seibukan karate-do

text:
Finland shorin-ryu seibukan karate-do on suomalainen karateseura, joka toimii muun muassa Lahdessa, Espoossa, Jyväskylässä, Siilinjärvellä, Suomussalmella ja Ylämaalla. Shorin-ryu seibukan keskittyy pääasiassa alkuperäiseen Okinawan karateen ja sen perusti Shimabukuro Zenryô, 10. danin mestari. Suomeen Seibukanin toi Kim Mitrunen vuonna 1997.
Shorin-ryu on vanhin Okinawan karaten tyylisuunnista, ja se on ollut perustana useille myöhemmin syntyneille tyyleille. Tässä artikkelissa esiteltävä koulukunta, Seibukan, kuuluu Okinawan shorin-ryu-tyyliin. Niillä kanjeilla, joilla Seibukan-koulu kirjoittaa tyylinsä nimen, on myös kaksi muuta lausuntatapaa: shobayashi ja sukunaihayashi. Näistä lausuntatavoista varsinkin ensimmäinen on ollut Seibukan-koulussa käytössä yleisesti, koska sillä viitataan suurmestari Kyan Chotokun karateen. Nimenä "Seibukan" merkitsee "pyhän taistelutaidon koulua", ja opetuksen tuloksena oppilaan tulisi kehittyä myös henkisesti vahvaksi.
Shorin-ryu Seibukanin tekniikka ja kata
"Seibukan Shorin-ryu on tyyli, jossa sanonta "kata on karate, karate on kata" toteutuu kirjaimellisesti. Kata on Seibukan-karaten keskus, jonka ympärille kaikki oheisharjoitukset on luotu, mikä ajattelutapa ei ole vieras muillekaan okinawalaisille tyyleille. Seibukanissa keskeisinä katoina toimivat suurmestari Kyanilta periytyvät katat sekä Shimabukuro Zenryon itsensä kehittämä Wanchin-kata. Katojen ja niiden sovelluksien harjoittelu on hyvin moniulotteista, ja niiden kautta uutteran harjoittelijan on mahdollista löytää tie tehokkaaseen itsepuolustukseen. Katan muodon harjoittelun ohella tärkein harjoitus on katan tekniikoiden analysoiminen parin kanssa eli bunkai-harjoittelu, mikä tarkoittaa katan osien muuttamista paritekniikoiksi. Kuten pelkkä uintiliikkeiden toistaminen kuivalla maalla ei riitä uimataidon oppimiseen, ei myöskään katan tarjoamaa itsepuolustusta ole mahdollista oppia ilman kata-perustaista pariharjoittelua. Pariharjoitteluakin on jatkettava, kunnes automaatiotaso on avattu ja saavutettu, jolloin tieto on muuttunut taidoksi ja on hyödyksi. On hämmästyttävää, miten joskus yksinkertaiselta vaikuttava katan tekniikka muuttuu tehokkaaksi itsepuolustustekniikaksi. Katan sovellutuksien opettamisessa okinawalaiset ovat yleensä olleet valitettavan valikoivia sekä sen suhteen, kenelle niitä opetetaan että myös siinä, mitä niistä opetetaan. Ilmeisesti pääosin tästä syystä monissa moderneissa tyylisuunnissa katan pariharjoittelu on jäänyt vaillinaiseksi, eikä sitä juurikaan painoteta harjoittelussa. Jamal Measara painottaakin aina sitä näkökohtaa, että jos karaten kata-opetus unohtaa sen alkuperäisen taistelulajiperinteensä, ei tällaisen tyylin tai koulukunnan kohdalla voida enää puhua siitä samasta taistelutaidosta, joka vuosisatojen kuluessa Okinawalla kehittyi."


title: Finland shorin-ryu seibukan karate-do

text: lisätietoa sivulla: Finland Shorin-ryu Seibukan Karate-do


title: Finland shorin-ryu seibukan karate-do

text: entinen seibucankarate siilinjärven oppilas: Atte Hartikainen Nilsiä


title: Belgian Grand Prix 2008

text: Belgian Grand Prix 2008 (virallisesti 2008 Formula 1 ING Belgian Grand Prix) oli Formula 1 -kauden 2008 13. osakilpailu, joka ajettiin 7. syyskuuta Circuit de Spa-Francorchamps'n moottoriradalla Belgiassa.


title: Belgian Grand Prix 2008

text: Kilpailun voitti tapahtumarikkaiden vaiheiden jälkeen Ferrarin Felipe Massa kun kilpailun tuomaristo päätti pudottaa alkuperäisen voittajan, McLarenin Lewis Hamiltonin kolmanneksi shikaanin oikaisun vuoksi.


title: Belgian Grand Prix 2008

text: Rata oli ennen lähtöä kostea sateen jäljiltä mutta kuivumaan päin. Sääennusteet ennustivat, ettei vettä tulisi ensimmäisen 30 minuutin aikana. Startissa kaikilla kuljettajilla oli kuivan kelin renkaat. Kaikilla muilla oli pehmeät renkaat paitsi Nelson Piquet'llä.


title: Belgian Grand Prix 2008

text: Lähdössä Heikki Kovalainen sai heikon lähdön, mikä nosti Kimi Räikkösen kolmanneksi startissa, vaikka hän ajautuikin ensimmäisessä mutkassa leveäksi usean muun kuljettajan tavoin. Valtavasta ruuhkasta huolimatta keskeytyksiltä vältyttiin; ainoastaan Giancarlo Fisichella joutui ajamaan varikolle. Räikkönen piti heti alusta lähtien hyvää vauhtia ja ohitti toisena olleen Felipe Massan ennen Les Combes -mutkaa. Suomalainen saavutti kilpailua johtaneen Hamiltonin toisen kierroksen alussa brittikuljettajan pyörähdettyä; ohitus tapahtui samalla suoralla kuin Massasta edelliskierroksella.


title: Belgian Grand Prix 2008

text: Johtopaikan menetyksestä huolimatta Hamilton ajoi jatkuvalla syötöllä samanlaisia kierrosaikoja Räikkösen kanssa; ero pysyi ensimmäisiin varikkopysähdyksiin mennessä 1,3–2,2 sekunnissa. Hamilton teki ensimmäisen varikkopysähdyksensä kierroksella 11. Räikkönen seurasi perässä kierrosta myöhemmin ja Massa sitä seuraavalla kierroksella (13.) Räikkönen voitti eniten aikaa Hamiltonin jäätyä hitaampien autojen taakse. Ero oli pysähdysten jälkeen n. 6 sekuntia kuljettajien välillä.


title: Belgian Grand Prix 2008

text: Kovalainen teki nousua taempana. Kierroksella 11. hän oli jo seitsemäntenä Mark Webber in takana. Bussipysäkin shikaanissa sisälinjalle yrittänyt Kovalainen osui kuitenkin australialaiskuljettajaan, ja molemmat menettivät sijoituksia Webberin pyörähdettyä. Kovalaiselle tuomittiin tapauksen vuoksi varikonläpiajorangaistus, jonka suomalaiskuljettaja suoritti kaksi kierrosta ensimmäisen stoppinsa jälkeen, kierroksella 15.


title: Belgian Grand Prix 2008

text: Räikkönen jatkoi kärjessä halliten tilannetta. Ero Hamiltoniin pysyi yli viidessä sekunnissa, kun Massa oli jäänyt kärjestä yli 11 sekuntia. Neljäntenä ollut Fernando Alonso oli yli 30 sekuntia Räikkösestä. Kierroksella 29 sekä Räikkönen että Hamilton tulivat varikolle; Hamilton voitti eniten pysähdyksessä eniten aikaa kutistaen eron 3 sekuntiin. Massa tuli varikolle kaksi kierrosta myöhemmin kutistaen eron 8 sekuntiin. Kärkikolmikko vaihtoi ensi kertaa kovan rengasseoksen kilpailuun, mikä näkyi heti eroissa; neljä kierrosta myöhemmin Hamilton oli kutistanut eron Räikköseen 1,9 sekuntiin. Ero ei kuitenkaan kutistunut alle sekuntiin.


title: Belgian Grand Prix 2008

text: Radalla alkoi hieman sataa kierroksella 37. Sade oli kuitenkin todella pientä, eikä kukaan tullut vaihtamaan renkaita. Hamilton onnistui ottamaan hyödyn sateesta ja kutisti eroa. Kierroksella 39 ero oli alle sekunnin. Kaksi kierrosta myöhemmin bussipysäkin shikaanissa tapahtui Hamiltonin ensimmäinen ohitusyritys, joka jäi oikaisuksi Räikkösen otettua sisälinjan ennen pääsuoraa. Hamilton pääsi kuitenkin Räikkösen rinnalle ja ohi. Räikkönen yritti panna kampoihin La Sourcessa, mutta ei voinut mitään Hamiltonille.


title: Belgian Grand Prix 2008

text: Kilpailun toiseksi viimeisellä kierroksella leveäksi ajanut Nico Rosberg poikkesi radalla juuri Hamiltonin eteen, joka joutui ajamaan leveäksi. Takaisin johtopaikalle noussut Räikkönen pyörähti kuitenkin päästyään ohi Rosbergista, ja Hamilton palasi johtopaikalle. Räikkönen yritti vielä saavuttaa Hamiltonin, mutta ajoi leveäksi Blacnchimontin vasemmalle kääntyvässä mutkassa, josta auto pyörähti vasemmalle ja osui tuhoisasti seinään. Räikkönen selvisi vammoitta, mutta joutui keskeyttämään. Sääntöjen mukaan hänet kuitenkin laskettiin lopputuloksiin mukaan.


title: Belgian Grand Prix 2008

text: Hamilton ja Massa ajoivat viimeisen kierroksen hiljaa; saderenkaat vaihtanut Heidfeld sen sijaan teki hurjan nousun ja otti kolmossijan. Alonso nousi maalisuoralla neljänneksi juuri ja juuri ennen Sebastian Vetteliä Robert Kubica oli kuudes, hetken aikaa kolmantena Räikkösen keskeytyksen takia ollut Sébastien Bourdais seitsemäs ja Timo Glock kahdeksas. Glock sai tosin kilpailun jälkeen 25 sekunnin aikasakon ohitettuaan keltaisen lipun aikana, mikä nosti Mark Webberin viimeiselle pistesijalle. Kaiken kaikkiaan maaliin selvisi 17 autoa 20:stä.


title: Belgian Grand Prix 2008

text: Kilpailun tuomaristo antoi Hamiltonille 25 sekunnin aikasakon, jonka seurauksena hän putosi kolmanneksi. Rangaistuksen syynä oli kierroksella 41 tapahtunut ohitusyritys ja shikaanin oikaisu, tuomaristo katsoi Hamiltonin saaneen hyötyä oikaisusta La Source mutkaa lähestyttäessä. Massa nousi voittajaksi ja Heidfeld toiseksi. McLaren valitti tuloksetta rangaistuksesta.


title: Kiinan Grand Prix 2008

text: Kiinan Grand Prix 2008 (virallisesti V Sinopec Chinese Grand Prix) oli Formula 1 -kauden 2008 17. osakilpailu, joka ajettiin 19. lokakuuta Shanghai International Circuit -moottoriradalla, Kiinassa. Paalupaikalle ajoi McLarenin Lewis Hamilton. Hän voitti kilpailun ja sai kisan nopeimman kierroksen myös nimiinsä. Voitto oli Hamiltonille kauden viides. McLarenin mekaanikot asensivat Heikki Kovalaisen autoon ennen kilpailun starttia eturenkaat väärinpäin.


title: Frederick Copleston

text: Frederick Charles Copleston (10. huhtikuuta 1907, Taunton, Somerset, Englanti – 3. helmikuuta 1994, Lontoo, Englanti) oli brittiläinen katolinen filosofi ja jesuiittapappi sekä filosofian historioitsija.


title: Frederick Copleston

text: Coplestonin perhe oli anglikaaninen, mutta hän itse kääntyi katolilaiseksi opiskellessaan Marlborough Collegessa. Hän ryhtyi jesuiitaksi vuonna 1930. Myöhemmin hän opiskeli Heythrop Collegessa. Hän piti seminaarien filosofian opetuksen tasoa huonona, mikä johti vaikutusvaltaisen yhdeksänosaisen "History of Philosophy" -teoksen (1946–75) kirjoittamiseen. Se on saanut arvostusta myös maallisen filosofian historian tutkimuksen puolella.


title: Frederick Copleston

text: Eräs Coplestonin merkittävimmistä panoksista nykyaikaiselle filosofialle oli hänen Tuomas Akvinolaisen ajattelua käsitellyt teoksensa (1955). Copleston pyrki selventämään Tuomaan viiden tien ("quinquae viae") oppia tekemällä eron "in fieri" -syiden ja "in esse" -syiden välille. Näin Copleston osoittaa, että Tuomas halusi esittää Jumalan olevan kaikkialla läsnä sen sijaan, että olisi esittänyt, että Jumala olisi teoriassa voinut kadota heti käynnistettyään syiden ja seurausten ketjun.


title: Frederick Copleston

text: Copleston tunnetaan myös väittelyistään Bertrand Russellin ja A. J. Ayerin kanssa. Russellin kanssa hän väitteli Jumalan olemassaolosta BBC:n lähetyksessä vuonna 1948. Ayerin kanssa hän väitteli loogisesta positivismista ja uskonnollisen kielen mielekkyydestä vuonna 1949.


title: Frederick Copleston

text: Vuonna 1952 Copleston käytti osan opetusajastaan Paavillisessa Gregoriaanisessa yliopistossa Roomassa samalla kun opetti myös Heythropissa. Vuonna 1970 hän siirtyi Lontoon yliopistoon, jossa hän toimi collegen rehtorina. Jäätyään eläkkeelle vuonna 1974 hän jatkoi luennoimista ulkomailla, erityisesti Santa Claran yliopistossa Kaliforniassa. Coplestonista tuli British Academyn jäsen vuonna 1970 ja Brittiläisen imperiumin ritarikunnan jäsen vuonna 1993.


title: Gaza-divisioona

text: Israelin puolustusvoimien Gaza-divisioona on eteläisen maanpuolustusalueen alaisuuteen kuuluva joukko-osasto, jonka toiminta-alue on Gazan kaista. Divisioonan komentajana on tominut 4. marraskuuta 2012 lähtien prikaatikenraali Mickey Edelstein.


title: Gaza-divisioona

text: Divisioona vetäytyi Gazan kaistalta elokuussa 2005, mutta on sen jälkeen tehnyt toistuvasti useita operaatioita alueella vastauksena palestiinalaisten ääriryhmien tekemiin raketti-iskuihin.


title: Peter Haining

text: Peter Alexander Haining (2. huhtikuuta 1940 – 19. marraskuuta 2007) oli brittiläinen toimittaja, kirjailija ja antologisti.


title: Gregory Vlastos

text: Gregory Vlastos (27. heinäkuuta 1907 Istanbul, Turkki – 12. lokakuuta 1991 Berkeley, Yhdysvallat) oli antiikin filosofian tutkija, joka kirjoitti useita teoksia Platonista ja Sokrateesta.


title: Gregory Vlastos

text: Vlastoksen isä oli kreikkalainen ja äiti skotlantilainen. Hän opiskeli Robert Collegessa sekä Harvardin yliopistossa, josta hän väitteli tohtoriksi vuonna 1931. Opetettuaan useita vuosia Queen's Universityssä hän siirtyi Cornellin yliopistoon vuonna 1948. Hän toimi Princetonin yliopiston Stuart-oppituolin filosofian professorina vuosina 1955–1976 ja tämän jälkeen Mills-oppituolin filosofian professorina Kalifornian yliopistossa Berkeleyssä vuoteen 1987. Vlastos kuoli vuonna 1991 ennen kuin sai valmiiksi esseekokoelmaansa sokraattisesta filosofiasta.


title: Gregory Vlastos

text: Monista Vlastoksen oppilaista on tullut merkittäviä antiikin filosofian tutkijoita. Heihin kuuluvat muun muassa Terence Irwin, Richard Kraut, Paul Woodruff ja Alexander Nehamas.


title: Mia Heikkinen

text: Mia Heikkinen (s. 20. toukokuuta 1980 Göteborg, Ruotsi) on suomalainen oopperalaulaja, jonka ääniala on sopraano. Hän aloitti lauluopinnot Paimion musiikkiopistossa Paula Savelan oppilaana vuonna 1995. Sitä seurasivat opinnot Turun konservatoriossa, Turun ammattikorkeakoulussa (musiikkipedagogi) ja Sibelius-Akatemiassa (2003-2009), jossa häntä on opettanut muun muassa Aulikki Eerola.


title: Mia Heikkinen

text: Vuonna 2007 Heikkinen voitti Kangasniemen laulukilpailun. Tammikuussa 2008 hän sai Lappeenrannan valtakunnallisissa laulukilpailuissa naisten sarjan jaetun toisen palkinnon.


title: Mia Heikkinen

text: Heikkinen on laulanut muun muassa Naantalin musiikkijuhlilla, Turun oopperayhdistyksen tuottamassa Mikko Heiniön kirkko-oopperassa "Riddaren och Draken", Samppalinnan kesäteatterissa sekä Turun kaupunginteatterin ja Turun konservatorion yhteistyönä tehdyssä Johann Strauss nuoremman Mustalaisparoni-operetissa. Lisäksi hän on esiintynyt Tuomas Kantelisen oopperassa Paavo Nurmi.


title: Mia Heikkinen

text: Vuonna 2012 Heikkinen vastaanotti Pro Opera ry:n myöntämän apurahan.


title: Brasilian Grand Prix 2008

text: Brasilian Grand Prix 2008 (viralisesti XXXVII Grande Prêmio do Brasil) oli Formula 1 -kauden 2008 18. ja viimeinen osakilpailu, joka ajettiin 2. marraskuuta Interlagosin moottoriradalla Brasiliassa.


title: Brasilian Grand Prix 2008

text: Kilpailussa ratkesi kuljettajien maailmanmestaruus Lewis Hamiltonille, kun hän sijoittui viidenneksi, vaikka Felipe Massa voitti kilpailun. Kilpailua on pidetty yhtenä parhaimmista päätöskilpailuista Formula 1 -sarjan historiassa.


title: Brasilian Grand Prix 2008

text: Hamiltonille riitti sijoitus viiden parhaan joukkoon mestaruuden voittamiseen riippumatta Felipe Massan sijoituksesta. Jos Massa olisi voittanut ja Hamilton olisi ollut korkeintaan kuudes, mestaruus olisi mennyt Massalle tasapelisäännön ansiosta (Massalla oli kuusi voittoa ja Hamiltonilla viisi). Massa olisi voittanut mestaruuden myös jos hän olisi ollut toinen ja Hamilton korkeintaan kahdeksas. Tässäkin tapauksessa pisteet olisivat menneet tasan, mutta tasapelisääntö olisi auttanut myös tässä tilanteessa Massan mestaruuteen (molemmilla olisi ollut viisi voittoa, mutta Massalla olisi ollut kolme ja Hamiltonilla kaksi kakkossijaa).


title: Brasilian Grand Prix 2008

text: Kilpailun viimeisellä kierroksella Hamilton oli kuudentena Massan jo varmistettua osakilpailuvoittonsa. Viimeisessä mutkassa kuivan kelin renkailla ajanut Toyotan Timo Glock ajoi kuitenkin hitaasti ja takana tulleet Sebastian Vettel ja Lewis Hamilton ohittivat hänet. Hamilton nousi viidenneksi ja voitti maailmanmestaruuden yhden pisteen erolla Massaan. Poikkeuksellisten viimeisen kierroksen tapahtumien vuoksi muun muassa Ferrari- ja McLaren-talleissa vallitsi hetken aikaa epätietoisuus mestarista.


title: Alppihiihdon maailmanmestaruuskilpailut 1982

text: 27. alppihiihdon maailmanmestaruuskilpailut järjestettiin Itävallan Schladmingissa 28. tammikuuta – 7. helmikuuta 1982. Naiset kilpailivat Haus im Ennstalissa.


text: Isäntämaa


title: Reuben Wood

text: Reuben Wood (1792 tai 1793 – 1. lokakuuta 1864) oli yhdysvaltalainen demokraattipoliitikko.


title: Reuben Wood

text: Wood istui Ohion osavaltion senaatissa vuosina 1825–1830 ja vuosina 1833–1847 Ohion korkeimmassa oikeudessa. Hän toimi Ohion kuvernöörinä vuosina 1850–1853, jonka jälkeen hän oli Yhdysvaltain konsuli Valparaísossa, Chilessä.


title: Jeni Packalén

text: Jeni Packalén (s. 12. huhtikuuta 1977, Helsinki) on suomalainen oopperalaulaja, jonka ääniala on mezzosopraano. Hän aloitti ammattiin tähtäävät lauluopinnot Perheniemen opistossa 2002 ja jatkoi niitä Lahden konservatoriossa 2003–2005. Vuodesta 2005 lähtien hän on opiskellut Helsingin ammattikorkeakoulu Stadiassa musiikin koulutusohjelmassa Brita Margareta Brandtin oppilaana. Lisäksi hän on osallistunut professori Irina Gavrilovicin, Colin Hansenin ja Lilli Paasikiven mestarikursseille.


title: Jeni Packalén

text: Tammikuussa 2008 Packalén sai Lappeenrannan valtakunnallisissa laulukilpailuissa naisten sarjan jaetun toisen palkinnon.


title: Jeni Packalén

text: Packalénin rooleja oopperoissa ovat olleet


title: Jeni Packalén

text: Packalénin laulamiin kirkkomusiikkiteoksiin kuuluvat Giovanni Battista Pergolesin Stabat Mater ja Camille Saint-Saënsin Jouluoratorio.


title: Alppihiihdon maailmanmestaruuskilpailut 1978

text: 25. alppihiihdon maailmanmestaruuskilpailut järjestettiin Länsi-Saksan Garmisch-Partenkirchenissä 29. tammikuuta – 5. helmikuuta 1978.


text: Isäntämaa


title: Alppihiihdon maailmanmestaruuskilpailut 1974

text: 23. alppihiihdon maailmanmestaruuskilpailut järjestettiin Sveitsin Sankt Moritzissa 3.–10. helmikuuta 1974.


text: Isäntämaa


title: Santa Maria Novella

text: Santa Maria Novella on basilika Firenzessä Italiassa. Se oli Firenzen ensimmäinen merkittävä basilika ja on dominikaanien pääkirkko kaupungissa.


title: Santa Maria Novella

text: Kirkossa ja sen vieressä olevissa luostarissa ja tuomiokapitulirakennuksessa on monia merkittävä taideteoksia ja hautamonumentteja. Erityisen kuuluisia ovat gotiikan ja varhaisrenessanssin mestareiden freskot. Taideteosten tekemistä rahoittivat Firenzen merkittävimmät perheet, jotka varmistivat hautapaikkansa pyhällä maalla.


title: Santa Maria Novella

text: Vuonna 1221 Bolognasta lähetetyt dominikaanimunkit hankkivat pienen Santa Maria Novella -kirkon, joka oli vihitty käyttöön vuonna 1049. Kirkko oli rakennettu 800-luvulta peräisin olleen kappelin päälle. Tämä kirkko kävi kuitenkin nopeasti pieneksi ihmisille, jotka halusivat tulla dominikaanien jumalanpalveluksiin. Vuodesta 1246 alettiin myöntää aneita henkilöille, jotka osallistuivat uuden kirkon kustannuksiin. Uuden kirkon, jonka julkisivu on etelään, rakennustyöt aloitettiin vuonna 1279.


title: Santa Maria Novella

text: Kirkon vihki virallisesti käyttöön paavi Eugenius IV vuonna 1420. Todennäköisesti itse kirkkorakennus mukaan luettuna kellotorni valmistuivat jo vuonna 1360. Kirkon kuuluisa julkisivu on tehty kahdessa vaiheessa. Alempi osa on 1300-luvulta ja Leon Battista Albertin suunnittelema yläpuoli rakennettiin vuosina 1456–1470.


title: Santa Maria Novella

text: Nykyisen muotonsa Santa Maria Novella -kirkko sai 1500-luvulla Giorgio Vasarin suunnittelemana. Muutoksiin oli syynä Trenton kirkolliskokouksen päätökset kirkollisen liturgian uudelleenjärjestelystä. Vasari muotoili uudelleen laivat ja apsiksen.


title: Santa Maria Novella

text: Santa Maria Novellassa on monien mestareiden töitä. Alttarin takana olevassa syvennyksessä on Filippo Brunelleschin ainoa puinen veistos "Krusifiksi". Se työstettiin vuosina 1410–1425, ja Vasarin mukaan Brunelleschi halusi tehdä sen vastavetona Donatellon tylyn realistiselle puuveistokselle "Kristus ristillä". Kirkon sakaristossa on Giotton varhainen maalaus "Krusifiksi" vuodelta 1312. Kirkon kolmannessa kappelissa on yksi taidemaalari Masaccion tunnetuimmista töistä "Kolminaisuus, Maria ja Pyhä Johannes" noin vuodelta 1427.


title: Santa Maria Novella

text: Lisäksi kirkossa on maalauksia Paolo Uccellolta ja Alessandro Allorilta sekä freskoja Orcagnalta ja Agnolo Gaddilta.


title: Tauno Palon puisto

text: Tauno Palon puisto sijaitsee Helsingissä Kallion kaupunginosassa. Pohjoisessa se rajoittuu Helsinginkatuun, josta sen erottaa matala kivimuuri. Etelässä ja lännessä puistoalue kohoaa rinteeksi, johon on jalankulkijoille tehty asfalttipäällysteinen portaikko/pengerrys, joka kaartuu lounaaseen kohti Alppikadun ja Wallininkadun risteystä. Idässä puisto rajoittuu asuinkerrostalon pihaan. Puiston ohi Helsinginkatua pitkin kulkee raitiolinja 8. Puisto sijaitsee osapuilleen Linnanmäen ja Urheilutalon pysäkkien puolivälissä.


title: Tauno Palon puisto

text: Alueeltaan Tauno Palon puisto on pieni. Se avautuu selkeästi pohjoiseen. Muilla ilmansuunnilla sitä varjostavat rinne, jyrkänne ja kerrostalot. Tämän vuoksi puiston alue saa sangen vähän auringon säteilyä. Eteläpuolella Alppikadun tasolla ja sen suuntaisesti puiston alue jatkuu entisen leikkipuiston paikalle tehdyllä puistikolla, jonka halki kulkee luonnonkivin päällystetty kävelytie.


title: Tauno Palon puisto

text: Puisto on nimetty näyttelijä Tauno Palon mukaan ja siellä sijaitsee ympäristötaideteoksena toteutettu Tauno Palon muistomerkki. Kokonaistaideteoksen muodostavat graniittipaasi, pronssinen muotokuvareliefi, istutukset ja vesiallas. Muistomerkin suunnittelija Kain Tapper on luonnehtinut teostaan: "Graniitti muistuttaa Palon järkälemäisyydestä ja ruusuistutukset sekä kalliolta soliseva vesi taiteilijan herkkyydestä". Muistomerkki valmistui 1993.


title: Helena Hiilivirta

text: Helena Eeva Kaarina Hiilivirta (o.s. Miettinen, s. 5. tammikuuta 1955 Liperi) on Helsingin Musiikkitalon entinen johtaja ja diplomisellisti. Hän kirjoitti ylioppilaaksi 1974, suoritti Sibelius-Akatemiassa soitonopettajan tutkinnon 1979, sellonsoiton diplomin 1981 ja humanististen tieteiden kandidaatin tutkinnon Helsingin yliopistossa 1981.


title: Helena Hiilivirta

text: Hiilivirta on toiminut Rovaniemen kaupungin jousikvartetin sellistinä 1975–1976, Lapin musiikkiopiston sellonsoiton opettajana 1975–1976, Helsingin kaupunginorkesterin virkaa tekevänä sellistinä 1976–1978, Savonlinnan orkesteriyhdistyksen sellon äänenjohtajana 1978–1980, Savonlinnan Oopperajuhlien orkesterin sellistinä 1978–1983, Sibelius-Akatemian apulaissihteerinä 1981–1982, Lahden kaupunginorkesterin intendenttinä 1983–1987, Länsi-Helsingin musiikkiopiston sellonsoiton opettajana 1987–1990 ja Porvoon Suvisoitto -festivaalin toiminnanjohtajana 1990–1993. Yleisradion musiikkitoimittajana hän toimi 1988–1991, Radion sinfoniaorkesterin intendenttinä 1991–1999, Ylen ykkösen musiikkipäällikkönä 2000–2006 ja Yleisradion musiikin osaamiskeskuksen päällikkönä 2001–2006. Helsingin musiikkitalon suunnittelujohtajana hän aloitti 2006 ja nimitettiin myöhemmin Musiikkitalon johtajaksi.


title: Helena Hiilivirta

text: Hiilivirta ja Helsingin Musiikkitalo Oy:n toimitusjohtaja Kenneth Katter irtisanoutuivat 25. marraskuuta 2011. Lehtikirjoitusten mukaan he olisivat todellisuudessa saaneet potkut. Heidän sanotaan tulleen keskenään toimeen erittäin huonosti, ja kyse on alusta pitäen ollut arvovaltataistelusta. Heidän tilalleen palkataan yksi johtaja, joka vastaa sekä talosta että toiminnasta.


title: Helena Hiilivirta

text: Hiilivirta valittiin elokuussa 2013 Tampere Filharmonian intendentiksi. Hän astuu tehtävään syyskuun alussa.


title: Catz Lappeenranta

text: Catz Lappeenranta ry on vuonna 1996 perustettu suomalainen naiskoripalloseura Lappeenrannasta. Seuran edustusjoukkue pelaa naisten Korisliigassa, minkä lisäksi seuralla on kakkosjoukkue ja kuusi tyttöjoukkuetta. Edustusjoukkuetta valmentaa Mika Haakana, ja sen kapteenina toimii Jelena Rešetko.


title: Catz Lappeenranta

text: Catz on pelannut Korisliigassa (aik. naisten SM-sarja) kaudesta 2005–2006 lähtien. Suomen-mestaruuden seura on voittanut vuosina 2010, 2012, 2013, 2014, 2015 ja 2016, ja hopealle se on sijoittunut vuosina 2007, 2008, 2009, 2011 ja 2018 sekä pronssille 2017. Suomen cupin mestaruuden seura on voittanut kolmesti.


title: Catz Lappeenranta

text: Ennen Catzin perustamista Lappeenrannan naiskoripalloilu oli Lappeenrannan NMKY:n alaisuudessa.


title: Onni Suhonen

text: Onni Suhonen (5. helmikuuta 1903 Hamina – 14. maaliskuuta 1987 Helsinki) oli suomalainen viulisti ja viulunsoiton opettaja. Hän opiskeli 1911–1916 Viipurin musiikinystäväin musiikkikoulussa ja 1918–1924 Viipurin musiikkiopistossa opettajanaan Boris Sirpo. Suhonen suoritti loppututkinnon 1924 ja lähti opiskelemaan vuosiksi 1924–1926 Budapestin musiikkikorkeakouluun, jossa suoritti diplomin Jenö Hubayn mestariluokalla. Vuosina 1928–1929 hän opiskeli Pariisissa Léon Nauwinckin ja Lucien Capet’n oppilaana.


title: Onni Suhonen

text: Suhonen esiintyi Budapestissa 1926, piti ensikonserttinsa Helsingissä 1927 ja esiintyi Pariisissa 1928. Hän esiintyi kotimaassa omin konsertein ja oli orkesterikonserttien solistina. Suhonen toimi Viipurin musiikkiopiston viulunsoiton opettajana 1929–1939, Sibelius-Akatemian viulunsoiton opettajana 1943–1950 ja lehtorina 1950–1972. Hän oli myös Helsingin kaupunginorkesterin ensiviulun soittaja 1943–1966. Suhonen sai Wihurin säätiön tunnustuspalkinnon 1971, professorin arvonimen 1972 ja säveltaiteilijain valtionpalkinnon 1984.


title: Onni Suhonen

text: Suhonen oli merkittävä solistien ja etenkin kamarimuusikoiden kouluttaja, jonka kouluttamia viulisteja ovat Ari Angervo, Roy Asplund, Pekka Helasvuo, Aarre Hemming, Jouko Ignatius, Esa Kamu, Okko Kamu, Juhani Numminen, Eila Patomaa, Ylermi Poijärvi, Paavo Rautio, Kaija Saarikettu, Leena Siukonen-Penttilä ja Seppo Tukiainen.


title: Onni Suhonen

text: Onni Suhosen mukaan nimetty Suhonen-kvartetti oli 1960-luvulla Suomen nimekkäin kvartetti. Siinä soittivat Okko Kamu ensimmäistä viulua, Ari Angervo toista viulua, Ylermi Poijärvi alttoviulua ja Risto Fredriksson selloa. Kolme ensin mainittua kvartetin jäsentä olivat myös Suhosen viuluoppilaita. Suhonen toimi kvartetin opettajana ja harjoittajana. Kvartetti perustettiin 1964 Jean Sibeliuksen satavuotisjuhlassa soitettua "Voces Intimae" -kvarteton esitystä varten ja kvartetti teki konserttikiertueita Suomessa ja Ruotsissa. Kvartetin viimeinen työ oli sille omistetun Aulis Sallisen neljännen jousikvarteton "Quiet Songs" levytys vuonna 1972.


title: Oikeudellinen siirrännäinen

text: Oikeudellinen siirrännäinen l. transplantaatti viittaa yleensä reseptiota pienemmässä mittakaavassa tapahtuvaan oikeudelliseen omaksumiseen. Oikeudellinen siirrännäinen voi olla esimerkiksi yksittäinen säädös tai institutionaalinen toimija.


title: Bourbon

text: Bourbon voi viitata ainakin seuraaviin:


title: Toyota TF108

text: Toyota TF108 on Formula 1 -auto, jota Toyota-talli käytti kaudella . Auto julkistettiin 10. tammikuuta 2008 Kölnissä Saksassa. Autoa kilpailuissa ajoivat Jarno Trulli ja Timo Glock.


title: Toyota TF108

text: TF108:n merkittävimmät muutoksen edelliskauden TF107:ään verrattuna olivat akselivälin kasavattaminen. Tällä muutoksella pyrittiin saamaan autosta tasapainoisempi.


title: Toyota TF108

text: Muutoksia oli tehty myös aerodynamiikan ja jousituksen kanssa. McLarenin kehittämä siltamallinen etusiipi oli auton silmiinpistävin muutos. Aerodynaamikan kohdalla jokainen osa oli käyty lävitse ja talli pyrki tällä optimoimaan koko pakettia.


title: Toyota TF108

text: Myös auton elektroniikkaa oli luonnollisesti muutettu. Suurimmat uudistukset olivat vaihdelaatikko ja uusi pakollinen elektroniikkajärjestelmä ECU, joka oli käytössä kaikilla talleilla kaudella 2008.


title: Toyota TF108

text: Lihavointi tarkoittaa paalupaikkaa ja "kursivointi" kilpailun nopeinta kierrosta.


title: Alppihiihdon maailmanmestaruuskilpailut 1970

text: 21. alppihiihdon maailmanmestaruuskilpailut järjestettiin Italian Val Gardenassa 8.–15. helmikuuta 1970.


title: Cappella Pazzi

text: Cappella Pazzi ("Pazzi-kappeli") on Firenzessä aivan "Basilica di Santa Croce" -kirkon vieressä sijaitseva pieni Filippo Brunelleschin suunnittelema kappeli. Sitä pidetään yhtenä renenssanssiarkkitehtuurin mestariteoksista ja Brunelleschin tärkeimpiin lukeutuvana työnä.


title: Cappella Pazzi

text: Kappelin rahoitti Pazzi-sukuun kuulunut Andrea Pazzi. Brunelleschi aloitti rakennuksen suunnittelun vuonna 1429 tai 1430 saatuaan valmiiksi San Lorenzon kirkon sakariston. Sisätilat valmistuivat vuonna 1444 ja kupoli holvattiin vuonna 1461 Brunelleschin jo kuoltua.


title: Cappella Pazzi

text: Rakennuksen pohja on neliskulmainen ja sen yllä kohoaa kartiomainen kupoli. Sisätilat on jaettu selkeisiin geometrisiin kuvioihin. Seinät on päällystetty valkoisella laastilla, mikä antaa kontrastia harmaasta hiekkakivestä tehtyihin rakennelmiin. Luca della Robbia on tehnyt sisätilojen terrakottaiset koristelut. Kappelia edeltävä pylväskäytävä rakennettiin vasta Brunelleschin kuoleman jälkeen. Pylväskäytävä toimii myös valonsuodattimena, minkä ansiosta eteisestä tuleva kohtaa kupolista tulevan muodostaen tasaisen valaistuksen.


title: Cappella Pazzi

text: Vaikka Cappella Pazzia pidetään yleisesti Brunelleschin työnä, siitä ei ole täysin yksimielisyyttä. Myös firenzeläinen Michelozzo on mainittu kappelin suunnittelijana.


title: Gela

text: Gela on satamakaupunki Sisilian etelärannikolla Italiassa. Se kuuluu Caltanissettan maakuntaan. Gelassa oli lähes asukasta vuonna 2013, enemmän kuin maakunnan pääkaupungissa.


title: Gela

text: Gelassa on suuri öljynjalostamo ja tärkeä satama.


title: Gela

text: Gela sijaitsee Sisilian etelärannikolla noin 84 kilometrin päässä Caltanissettan kaupungista. Se on rakennettu samannimisen joen suuhun sen länsipuolelle. Kaupungin ympäristö on hedelmällistä tasankoa, joka tunnetaan Gelan tasankona ("Piana di Gela"). Tasangon pinta-ala on noin 250 neliökilometriä.


title: Gela

text: Ruotsin Karesuvannosta alkava E45-tie päättyy Gelaan.


title: Gela

text: Antiikin ajan Gela oli kreikkalainen siirtokunta, joka perustettiin vuonna 689/688 eaa. Se sai nimensä Gela-joesta, jonka suuhun se sijoitettiin. Joen nimen puolestaan oletetaan olleen peräisin seudun ei-kreikkalaisten alkuperäisasukkaiden kielestä. Kaupungin ensimmäiset asukkaat tulivat Rhodokselta ja Kreetalta.


title: Gela

text: Gela kukoisti erityisesti 400-luvulla eaa., jolloin sen valtapiiriin kuului suuri osan saaren etelä- ja keskiosista ja laajimmillaan myös itärannikon alueita. Karthagolaiset tuhosivat Gelan vuonna 405 eaa. Se rakennettiin uudelleen vuoden 338 eaa. jälkeen ja tuhottiin lopullisesti noin vuonna 282 eaa.


title: Gela

text: Gelan paikka säilyi asumattomana keskiajalle vuoteen 1233 saakka. Tuolloin Fredrik II rakennutti antiikin aikaisten raunioiden paikalle uuden kaupungin, jota kutsuttiin aluksi nimellä "Heraclea" ja myöhemmin "Terranova". Antiikin aikaisen kaupungin paikan selvittyä Terranova nimettiin uudelleen sen mukaan Gelaksi vuonna 1927.


title: Alppihiihdon maailmanmestaruuskilpailut 1966

text: 19. alppihiihdon maailmanmestaruuskilpailut järjestettiin Chilen Portillossa 5.–14. elokuuta 1966.


title: Brody Hutzler

text: Ian Brody Hutzler (s. 20. huhtikuuta 1971 Fairbanks, Alaska) on yhdysvaltalainen näyttelijä, joka tunnetaan useista saippuaoopperarooleistaan.


title: Brody Hutzler

text: Hutzler esitti Zachary Smithiä televisiosarjassa "Guiding Light" vuosina 1996–1997 ja Cody Dixonia sarjassa "Tunteita ja tuoksuja" vuosina 1999–2004. Vuodesta 2004 vuoteen 2006 hän esitti Patrick Lockhartia televisiosarjassa "Päivien viemää".


title: Brody Hutzler

text: Hän on myös vieraillut useissa sarjoissa, kuten The WB -televisiokanavan sarjassa "Siskoni on noita" sekä NBC:n televisiosarjassa "Titaanit" vuonna 2000. Vuonna 2008 hän esiintyi "Green Flash" -elokuvassa Torrey DeVitton ja Paul Wesleyn kanssa.


title: Stare decisis

text: Stare decisis eli ennakkotapausoppi on brittiläisestä oikeushistoriasta ja perinteestä kumpuava katsantokanta, jonka mukaan tuomioistuin on sidottu tekemiinsä ratkaisuihin.


title: José Manuel Pinto

text: José Manuel Pinto Colorado (s. 8. marraskuuta 1975 El Puerto de Santa María, Cádizin maakunta, Espanja) on espanjalainen jalkapallomaalivahti. Hän edustaa Espanjan pääsarjassa Primera Divisiónissa pelaavaa Barcelonaa lainassa Celta Vigosta.


title: José Manuel Pinto

text: Pinto on sevillalaisen Real Betisin kasvatti. Kaudet 1994–1998 hän pelasi seuran reservijoukkueessa. Edustusjoukkueessa ja Espanjan pääsarjassa Primera Divisiónissa hän esiintyi ensimmäisen kerran 10. toukokuuta 1998 ottelussa Racing Santanderia vastaan.


title: José Manuel Pinto

text: Myöhemmin vuonna 1998 Pinto siirtyi Celta Vigoon, jossa hän nousi lopulta joukkueen kapteeniksi asti. 2000-luvun alussa Celtan ollessa vakiovierailija eurocupeissa Pinto pääsi pelaamaan myös kansainvälisiä otteluita Uefa-cupissa ja Mestarien liigassa. Kaudella 2005–2006 Pinto oli Espanjan pääsarjan paras maalivahti (0,78 päästettyä maalia per ottelu) ja hänet palkittiin Zamoralla.


title: José Manuel Pinto

text:
Kauden 2006–2007 päätteeksi Celta putosi toistamiseen kolmen vuoden sisällä Segunda Divisióniin, mutta Pinto päätti jäädä joukkueeseen. Tammikuussa 2008 hän kuitenkin siirtyi lainasopimuksella Barcelonaan, joka tarvitsi varamiehen Víctor Valdésille Albert Jorqueran loukkaannuttua vakavasti. Barcelona maksoi Celtalle kauden 2007–2008 loppuun kestävästä lainasta 500 000 euroa ja lainan päätyttyä seuran oli mahdollista lunastaa Pinton pelioikeudet kokonaan ilman lisäkustannuksia.
Barcelona solmi Pinton kanssa kaksivuotisen sopimuksen vuonna 2008. Pinton nykyinen sopimus kestää Barcelonssa vuoden 2014 loppuun asti.


title: Kelmi

text: Kelmi voi viitata seuraaviin asioihin:


title: Yön kuningas

text: Yön kuningas ("Cruising") on William Friedkinin ohjaama rikos- ja jännityselokuva vuodelta 1980. Elokuvassa Al Pacino näyttelee peitetehtävissä työskentelevää poliisia, joka tekeytyy homoksi saadakseen kiinni sadomasokistisen alakulttuurin piiristä uhrinsa etsivän murhaajan.


title: Yön kuningas

text: Monet homoseksuaalit, erityisesti New Yorkin homoyhteisön jäsenet vastustivat aikoinaan elokuvan tekemistä. Huonon maineen ja kritiikin takia elokuva ei menestynyt lippuluukuilla. Se sai myös kolme Razzie-ehdokkuutta, muun muassa huonoimmasta ohjauksesta.


title: Yön kuningas

text: Elokuva kiellettiin aluksi kokonaan Suomessa, mutta sallittiin myöhemmin videolla K18-merkinnällä. Vuonna 1987 voimaan tullut videolaki poisti sen markkinoilta aina vuoteen 2000 asti.


title: Yön kuningas

text: "Video-oppaassa" vuodelta 1994 Bello Romano kutsuu elokuvaa tummanpuhuvaksi ja lohduttomaksi kurkistukseksi homomaailmaan ja antaa sille kolme tähteä viidestä, mikä vastaa sanallista arviota ”hyvä”.


title: J. O. Hannula

text: Joose Olavi (J. O.) Hannula (5. marraskuuta 1900 Turku – 12. kesäkuuta 1944 Salla) oli suomalainen eversti ja sotahistorioitsija.


title: J. O. Hannula

text: J. O. Hannulan vanhemmat olivat tuomiorovasti ja kansanedustaja Edvard Hannula sekä Ellen Palmgren. Hannula kävi koulunsa Porvoossa, jossa hänen isänsä toimi tuomiorovastina vuodesta 1912. Hän liittyi Suomen sisällissodan aikana Porvoon suojeluskuntaan ja osallistui sen epäonnistuneeseen hyökkäykseen Keravalle sekä perääntymistaisteluihin Pellingin saarella. Sodan päätyttyä Hannula kävi Vöyrin sotakoulun kurssin kesällä 1918, Viipurin upseerikokelaskurssin 1918–1919, kadettikoulun 1919–1921 ja sotakorkeakoulun 1925–1927. Hän valmistui 1928 yleisesikuntaupseeriksi sotakorkeakoulun ensimmäiseltä yleisesikuntaupseerikurssilta. Hän suoritti 1920-luvulla myös lakitieteen opintoja Helsingin yliopistossa. Hannula palveli 1919–1924 joukkueenjohtajana ja adjutanttina Uudenmaan rykmentissä sekä 1924–1925 adjutanttina 1. divisioonan esikunnassa. Hän oli sotakorkeakoulun sotahistorian ja strategian opettajana vuosina 1927–1939 ja hänen on sanottu luoneen suomalaisen sotahistorianopetuksen perinteen. Hänet ylennettiin vänrikiksi 1919, luutnantiksi 1921, kapteeniksi 1924, majuriksi 1927, everstiluutnantiksi 1934 ja everstiksi 1940.


title: J. O. Hannula

text: Talvisodan aikana Hannula oli päämajan ulkomaantoimiston päällikkönä 1939–1940. Hän pyrki sodan aikana vahvistamaan suomalaisten taisteluhenkeä radiopuheilla ja esitelmillä. Jatkosodan aikana Hannula oli JR 52:n komentajana Rukajärven suunnalla 1941–1944 sekä 3. Prikaatin komentajana Alakurtissa 1944. Hän sai surmansa vihollisen ilmahyökkäyksessä kun hänen prikaatiaan oltiin siirtämässä Sallan rintamalta Karjalan kannakselle kesäkuussa 1944.


title: J. O. Hannula

text: Hannula kirjoitti laajan sotahistoriaa käsitellevän tuotannon. Hänen diplomityönsä sotakorkeakoulussa käsitteli sotateroreetikko Carl von Clausewitzia. Hannulan Suomen sisällissodasta kirjoittamaa teosta "Suomen vapaussodan historia" (1933) pidettiin aiheen perusteoksena, kunnes uudempi tutkimus syrjäytti sen 1960-luvulla. Hän kirjoitti 1930-luvun lopulla samasta aiheesta esitykset myös ruotsiksi, ranskaksi ja englanniksi.


title: Sirkut

text: Sirkut (Emberizidae) on heimo pienenkokoisissa varpuslinnuissa. Niitä löytyy luonnonvaraisina Aasiasta, Euroopasta ja Afrikasta. Sirkut ovat siemensyöjiä, josta jo niiden nokan muotokin kertoo.


title: Sirkut

text: Sirkkuihin kuuluu 5 sukua ja 41 lajia. Aikaisemmin sirkkuihin luettiin huomatavasti enemmän lajeja, jotka on sittemmin jaettu pulmusten, sirkkulien, tangaroiden ja kardinaalien heimoihin.


title: Annie-gaala 1991

text: Annie-gaala 1991 oli 19. kertaa järjestetty palkintogaala, jossa jaettiin vuotuiset Annie-palkinnot vuoden 1991 parhaille animaatioiden tekijöille.


title: Annie-gaala 1991

text: Pääluokkien voittajat lihavoituna:


title: Annie-gaala 1990

text: Annie-gaala 1990 oli 18. kertaa järjestetty palkintogaala, jossa jaettiin vuotuiset Annie-palkinnot vuoden 1990 parhaille animaatioiden tekijöille.


title: Annie-gaala 1990

text: Pääluokkien voittajat lihavoituna:


title: Moby Grape

text: Moby Grape on yhdysvaltalainen psykedeelinen rockyhtye. Se perustettiin vuonna 1966 San Franciscossa. Moby Grape on ottanut vaikutteita folkmusiikista, bluesista, kantrista ja jazzista. Kesällä 1967 yhtye esiintyi Montery Pop Festivalissa. Yhtyeen aktiivisin aika oli vuosina 1966–1971.


title: Annie-gaala 1988

text: Annie-gaala 1988 oli 17. kertaa järjestetty palkintogaala, jossa jaettiin vuotuiset Annie-palkinnot vuoden 1988 parhaille animaatioiden tekijöille.


title: Annie-gaala 1988

text: Pääluokkien voittajat lihavoituna:


title: Annie-gaala 1987

text: Annie-gaala 1987 oli 16. kertaa järjestetty palkintogaala, jossa jaettiin vuotuiset Annie-palkinnot vuoden 1987 parhaille animaatioiden tekijöille.


title: Annie-gaala 1987

text: Pääluokkien voittajat lihavoituna:


title: Connaught

text: Connaught voi tarkoittaa seuraavia:


title: Ammunnan Euroopan-mestaruuskilpailut 2007 - 10m liikkuvamaali, miehet

text: 10 m liikkuvassamaalissa miehet ampuvat ensiksi 30 hidasta juoksua ja sitten 30 nopeaa juoksua.Joukkuekilpailussa joukkueen muodostavat kolme saman maan kilpailijaa.


text: Miesten 10 m liikkuvassamaalissa EM-kilpailut 2007 järjestettiin 16. maaliskuuta, Deauvillessä.


title: Tor Lundsten

text: Tor Erik Lundsten (16. helmikuuta 1926 Turku – 29. marraskuuta 1970 Turku) oli suomalainen kilpasoutaja.


title: Tor Lundsten

text: Lundsten edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Kotimaassaan hän edusti Turun Yliopiston Soutajia.


title: Tor Lundsten

text: Koulutukseltaan Lundsten oli diplomi-insinööri.


title: Klaus Lampi

text: Klaus Vilhelm Lampi (24. tammikuuta 1929 Turku – 23. huhtikuuta 2004) oli suomalainen kilpasoutaja.


title: Klaus Lampi

text: Lampi edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Pohjoismaitten mestaruuskilpailuihin hän osallistui perämiehettömällä nelosella vuonna 1951.


title: Klaus Lampi

text: Turun Yliopiston Soutajia edustanut Lampi voitti perämiehettömässä nelosessa Suomen mestaruuden vuonna 1951. Hän toimi seuransa valmentajana ja soutupäällikkönä vuosina 1950–1953.


title: Klaus Lampi

text: Lampi oli koulutukseltaan filosofian lisensiaatti ja työskenteli kemian alalla.


title: Pat Riley

text: Patrick James "Pat" Riley (s. 8. maaliskuuta 1945) on entinen koripallovalmentaja. Hän valmensi Los Angeles Lakersin neljään NBA-mestaruuteen vuosina 1982, 1985, 1987 ja 1988 sekä Miami Heatin yhteen mestaruuteen vuonna 2006. Hän vetäytyi Heatin valmentajan tehtävistä vuonna 2008. Pat Rileytä pidetään yhtenä NBA:n historian kaikkien aikojen parhaimmista päävalmentajista.


title: Toivo Räsänen

text: Toivo Into Johannes Räsänen (s. 8. kesäkuuta 1925 Kurkijoki) on entinen suomalainen kilpasoutaja.


title: Toivo Räsänen

text: Räsänen edusti Suomea Helsingin 1952 olympialaisissa kahdeksikkojen soudussa. Hän oli tämän alkuerässään viidenneksi jääneen ja jatkosta keräilyerien jälkeen karsiutuneen venekunnan perämies.


title: Toivo Räsänen

text: Kotimaassaan ”Topi” Räsänen edusti Turun Yliopiston Soutajia. Hän toimi seurassaan myös naisjoukkueen valmentajana vuonna 1952.


title: Toivo Räsänen

text: Räsänen on koulutukseltaan filosofian kandidaatti ja on työskennellyt biologian ja maantieteen lehtorina.


title: 35 (luku)

text: 35 (kolmekymmentäviisi) on luonnollinen luku, jota edeltää 34 ja seuraa 36.


title: Nettilehti

text: Nettilehti on internetissä oleva verkkojulkaisu. Nettilehti voi käsitellä oikeastaan mitä tahansa ja Suomesta löytyy muun muassa kuntien omia nettilehtiä, nuorison nettilehtiä, juorupalstoja ja esimerkiksi Historian nettilehti. Nettilehdet ovat ajankohtaisia ja usein nopeampia reportoimaan asioista kuin perinteiset, paperille painetut lehdet.


Beijing Technology and Business University on yliopisto Pekingissä, Kiinassa. Se on perustettu vuonna 1999 kolmen eri instituutin yhdistyessä: Beijing Institute of Light Industryn, Beijing Institute of Businessin ja Institute of Managerial Cadres of Machinary Industryn.


Beijing Technology and Business Universityssä on tällä hetkellä noin 20 000 opiskelijaa, joista jatko-opiskelijoita on noin tuhat. Professoreita yliopistossa on noin 400. Yliopisto käsittää 11 laitosta ja kolme aluetta. Tutkintoon johtavia ohjelmia on yksi tohtoritason, 31 maisteritason ja 41 kandidaattitason. BTBU:ssa on kaksi kansallista tutkimuskeskusta ja yksi kaupungin tutkimuslaboratorio.


title: Beijing Technology and Business University

text: BTBU on yhteistyössä useiden yliopistojen kanssa eri maista, kuten Yhdysvalloista, Kanadasta, Britanniasta, Irannista, Australiasta, Uudesta-Seelannista, Japanista, Ruotsista, Venäjältä, Suomesta, Alankomaista, Ranskasta, Etelä-Koreasta ja Brasiliasta. Vuosittain BTBU hyväksyy yli 70 vaihto-opiskelijaa ja lähettää muualle lähes 120 opiskelijaa.


text: Suomalaisista oppilaitoksista BTBU:n kanssa yhteistyössä on muun muassa Saimaan ammattikorkeakoulu.


text: Yliopiston uusi kampusalue on rakennettu Pekingin lähiöön, Fangshaniin. Kampusalue on 100 hehtaarin kokoinen. Se sisältää muun muassa jalkapallokentän katettuineen katsomoineen ja tekojärven. Alueella on myös maamerkkinä pidetty korkea kellotorni, joka näyttää myös kuun muodon pimeällä säällä.


title: Kaarlo Einiö

text: Kaarlo Ilmari Einiö (4. joulukuuta 1921 Helsinki – 22. marraskuuta 1976 Espoo) oli suomalainen maahockeypelaaja, koripalloilija ja jääpalloilija.


title: Kaarlo Einiö

text: Einiö kuului Suomen maahockeyn olympiajoukkueeseen Helsingissä 1952. Hän voitti kahdeksan maahockeyn Suomen mestaruutta edustaessaan helsinkiläisseura Nuijamiehiä.


title: Kaarlo Einiö

text: Koripalloilijana Einiö edusti Eiran Kisa-Veikkoja. Hän voitti Suomen mestaruuden vuonna 1940 sekä SM-hopeaa vuosina 1939 ja 1941. Jääpallossa hän pelasi SM-sarjaa HIFK:n riveissä. Vuosina 1943–1944 hän pelasi neljä ottelua jääkiekon SM-sarjassa Karhu-Kissojen joukkueessa.


title: Kaarlo Einiö

text: Einiö toimi Suomen Maahockeyliiton sihteerinä vuonna 1951 ja puheenjohtajana vuosina 1956–58. Nuijamiesten puheenjohtaja hän oli vuosina 1954–1959 ja urheiluseura Zoomin puheenjohtaja vuosina 1969–1970.


title: Kaarlo Einiö

text: Kaarlo Einiö kuoli liikenneonnettomuudessa marraskuussa 1976. Musiikkielämän vaikuttajat Antti ja Paavo Einiö olivat hänen pikkuveljiään. Heidän serkkunsa, everstiluutnantti Vesa Ilomäki (1940–1985) voitti Suomen mestaruuksia maahockeyssa ja miekkailussa.


title: M/S Estraden

text: M/S Estraden () on suomalaisen Bore -varustamon omistuksessa oleva ro-ro-rahtilaiva. Alus on rakennettu vuonna 1999 Raumalla, Suomessa.. Kuollutta painoa "Estradenilla" on 9 700 tonnia ja jääluokitus on 1A eli alus pystyy useimmissa jääolosuhteissa liikkumaan yksin. Kontteja alukseen mahtuu kerrallaan 363 TEU'ta. Alus on rekisteröity Suomen lipun alle ja sen kotisatama on Helsinki. Nykyään aluksella operoi Mann Lines.


title: M/S Estraden

text: 5. helmikuuta 1999 alus luovutettiin suomalaisen Rederi AB Engship -varustamon omistukseen, joka rekisteröi aluksen Suomen lipun alle. Kotisatamaksi tuli Nauvo. 7. helmikuuta Estraden aikarahdattiin ArgoMann Ferry Servicen liikenteeseen, reitille Turku–Bremerhaven–Harwich–Cuxhaven–Tallinna. 7. toukokuuta alus sai uuden nimen: "Amazon". Aiempi "Estraden" -nimi vaihdettiin takaisin 30. heinäkuuta 2001, jonka jälkeen Mann Lines aloitti liikennöinnin aluksella reitillä Turku–Bremerhaven–Harwich–Cuxhaven–Tallinna. 2. helmikuuta 2006 Estraden ja Mansaaren lipun alla kulkeva tankkeri M/T Wolgastern törmäsivät Kielin kanavassa. 8. helmikuuta alus saapui Turkuun, jonkä jälkeen lähti kohti Naantalia, jossa törmäyksessä tulleet vauriot korjattiin. Myöhemmin samana vuonna suomalaiseen Rettig Groupiin kuuluva Bore -varustamo osti Rederi AB Engshipin ja Estradenin siinä samalla. Vuosina 2014-15 Estradeniin asennettiin kaksi roottoripurjetta.


title: Kuoppanummen koulukeskus

text: Kuoppanummen koulukeskus on Vihdin Nummelassa sijaitseva yhtenäiskoulu, joka avattiin syksyllä 2004. Koulukeskuksessa on oppijoita aina pienistä päiväkotilapsista yläluokkalaisiin asti, kaikkiaan lähes 750. Henkilökuntaa talossa on 140. Rehtorina toimii Markku Tolvanen.


title: Grundtvigin kirkko

text: Grundtvigin kirkko sijaitsee Bispebjergin kaupunginosassa Kööpenhaminassa Tanskassa. Erikoisen ulkonäkönsä ansiosta kirkko on yksi kaupungin kuuluisimmista.


title: Grundtvigin kirkko

text: Vuonna 1913 kirkon suunnittelijaksi valittiin kilpailussa arkkitehti Peder Klint. Ajatus kirkon rakentamisesta N. F. S. Grundtvig’n muistoksi oli saatu jo vuonna 1912. Ensimmäisen maailmansodan päättymisen jälkeen vuonna 1918 kaupunki valitsi rakennuspaikan Bispebjergistä, mutta kirkon peruskivi muurattiin vasta 8. syyskuuta 1921 Grundtvig’n 138-vuotissyntymäpäivänä.. Pääosa kirkosta rakennettiin vuosina 1921–1925, mutta sisätilojen ja ympäröivien rakennusten viimeistely jatkui vuoteen 1940 saakka, eikä Klint itse pystynyt viemään rakennushanketta päätökseen, vaan sen teki hänen poikansa Kaare Klint. Kirkko vihittiin käyttöön 8. syyskuuta 1940 kuningas Kristian X:n läsnä ollessa.


title: Grundtvigin kirkko

text: Peder Klintin suunnittelema kirkko yhdistelee useita arkkitehtonisia tyylejä. Rakennuksen suunnitteluvaiheessa Klint oli tutustunut useisiin tanskalaiskylien kirkkoihin ja niiden rakennustekniikka, materiaalit ja koristelu innoittivat häntä. Klint yhdisti suunnitteluun myös modernin tiiliskiviekspressionismin geometrisia muotoja sekä klassisen goottilaisen arkkitehtuurin pystysuoria piirteitä. Pitkä puiden reunustama tie johtaa läpi Bispebjergin hautausmaan kohti kirkkoa ja sen ympärille geometrisesti sijoitettuja rakennuksia, mikä luo barokkimaisen vaikutelman.


title: Grundtvigin kirkko

text: Kirkon huomiota herättävin piirre on sen läntinen julkisivu, joka muistuttaa kirkon urkuja. Julkisivuun kuuluu myös 49 metriä korkea kellotorni. Kirkon torni yltää 49 metrin korkeuteen ja se on 35 metriä leveä sekä 76 metriä pitkä. Kirkossa on 1863 istumapaikkaa.


title: Infiniti M30

text: Infiniti M30 (alustakoodi F31) oli 2-ovinen ylellinen GT-malli, joka esiteltiin yhdessä Q45:n kanssa Infinitin malliston ensimmäisinä malleina vuonna 1990, "väliaikaismallina" kunnes muita malleja saatiin tuotantoon. M30 oli alun perin Japanissa myyty Nissan Leopard, mutta vasemmanpuoleisella ohjauksella, paremmalla varustelulla ja eri nimellä. Muut suuret erot olivat moottorissa, vaihteistossa ja jousituksessa. M30-mallia myytiin ainoastaan Yhdysvalloissa, ja se oli saatavilla coupé- ja cabriolet-malleina.


title: Infiniti M30

text: M30 oli tuotannossa vain 3 vuotta, ja sen valmistus päättyi 1992 huonon myynnin takia. Ei ole tiedossa kuinka monta yksilöä ehdittiin valmistaa, mutta arviot liikkuvat noin 12,000 kappaleessa, joista puolet olivat coupéita ja puolet avomalleja. M30 on harvinaisin koskaan valmistettu Infiniti. M30:n korvasi Infiniti J30, keskikokoinen 4-ovinen sedan. Vaikka J30 on täysin eri auto ja sillä on eri alustakoodi (Y32), sitä kutsuttiin nimellä "Leopard J. Ferie" Japanissa ja siitä käytetään edelleen nimeä Nissan Leopard.


title: Umbilikaali

text: Umbilikaali (kirjaimellisesti "napanuora") eli kaapeliletkuyhde on sukeltamisen apuväline, jota käytetään pääasiassa öljyteollisuuteen liittyvässä sukeltamisessa.


title: Umbilikaali

text: Umbilikaalissa yhdistyvät turvakaapeli sekä yhteys-, hengityskaasu- ja voimajohdot.


title: Umbilikaali

text: Tavallisimmin umbilikaaliin kuuluu hengityskaasuletku, 2–3 hydrauliikkaletkua, useita sähköjohtoja, valokaapeleita yhteydenpitovälineisiin sekä joitakin muita tarvittavia johtoja. Kaikki on asennettu tiiviiksi yhtenäiseksi nipuksi, jota ympäröi noin tuuman vahvuisesta erikoisteräsvaijerista punottu sukka. Ympäryssukka hoitaa varsinaisen kantavan osan tehtäviä sekä suojaa arempia valokaapeleita ja hydrauliikkaletkuja ulkoisilta vahingoilta. Sukellusveneiden ja -kellojen umbilikaalit varustetaan yleensä kevennyspoijuilla rasituksen vähentämiseksi; poijut sijoitetaan paikalleen ja nostettaessa kerätään pois nosturin kärkeen asennetusta erillisestä työkorista käsin.


title: Umbilikaali

text: Umbilikaalia käytetään etupäässä pintasyöttöisten pienoissukellusveneiden yhteydessä ja huomattavasti kevytrakenteisempana myös sukeltajien tarpeisiin; tärkein vm. käyttötapa on paineistetun sukelluskellon ja kestosukeltajan välisessä yhteydessä; silloin 5 mm vaijerista tehdyn suojasukan sisällä ovat hengityskaasuletku, sukeltajanpuvun lämmittämiseen tarkoitettu kuumavesiletku, valaisimien sähköjohdot, sukeltajan elintoimintoja tarkkailevien laitteiden telemetriakaapelit sekä sukelluskypärään liittyvän televisiokameran valokaapelit; pehmusteena on kelluvaa materiaalia sen verran, että yhde on vedessä painoton, koska muuten sen mukana raahaaminen olisi tarpeeton rasitus sukeltajalle. Näin siksi, että raskaammissa umbilikaaleissa käytettävät kevennyspoijut tekisivät yhteen käsisyötön liian vaikeaksi.


title: Umbilikaali

text: Tällaisen umbilikaalin maksimipituus on sata metriä, kun raskaampien pituus riippuu sitä käyttävän sukellusvälineen syvyysrajoista.


title: Umbilikaali

text: Sukellusveneiden ja -kellojen umbilikaaleihin liittyy aina erillisellä yhden käsiventtiilin takana olevalla käsipumpulla toimiva titaanista tehty kiinteä leikkuri, jolla yhteen voi hätätilassa katkaista; näin esimerkiksi silloin, jos alus täytyy hinata kauemmas nostoa varten ja oma umbilikaali olisi paitsi tarpeeton myös vaaratekijä. Tämä ei ole haitaksi, koska kaikissa aluksissa on vähintään kolmen vuorokauden hätävarasto hengitysilmaa.


title: Umbilikaali

text: Paineistetussa sukelluskellossa, jolla ei ole omaa kelluvuutta, on myös oma umbilikaali, mutta toisin kuin sukellusveneissä, sitä ei käytetä nostoon vaan suuremman rasituksen vuoksi kellossa on erillinen ripustuslenkki johon on kytketty normaali nosturi. Koneistoon liittyy myös keinunnanvaimennus: nosturin vaijeri ja umbilikaali menevät erillisen raskaaseen painoon kytketyn hydraulisen koneiston läpi. Jos aluksen perä jossa nosturi on laskee aallokossa, koneisto kelaa täsmälleen tarvittavan määrän vaijeria ja yhdettä niin että sukelluskello pysyy tarkasti paikallaan; vastaavasti perän palatessa ylös tai noustessa aallokossa molempia lasketaan lisää. Menetelmä on osoittautunut tarkkaan toimivaksi ja äärimmäisen tarpeelliseksi. Sitä käytetään myös laskettaessa tai nostettaessa pienoissukellusveneitä.


title: Napatyrä

text: Napatyrä () on tyrä, jossa suoliston osa tai vatsapaita on työntynyt vatsalihasten etupuolelle ihon alle. Napatyrän syynä on vatsapeitteiden puutteellinen sulkeutuminen alkionkehityksen aikana. Jos ihopussiin on työntynyt suoliston osia, ne voivat kiertyä tyräaukkoon estäen suolen normaalin toiminnan. Tällöin tyrän hoitona on leikkaus, jossa suoliston osat työnnetään takaisin vatsaonteloon ja vatsapeitteet suljetaan. Jos taas tyräaukosta on työntyneenä rasvapitoista vatsapaitaa, saattaa tyräaukko umpeutua itsestään eikä leikkaushoitoa tarvita.


title: Simpsonit (14. tuotantokausi)

text: Simpsoneiden 14. tuotantokausi käynnistyi Suomessa 7. syyskuuta 2003 ja loppui 15. helmikuuta 2004.


title: Simpsonit (14. tuotantokausi)

text: DVD-julkaisu ilmestyi Suomessa 18. marraskuuta 2011.


title: Simpsonit (14. tuotantokausi)

text: Suluissa jakson alkuperäinen nimi.


title: Simpsonit (14. tuotantokausi)

text: Alku


title: Simpsonit (14. tuotantokausi)

text: Simpsonit ja Ned manaavat esiin Mauden haamun, joka alkaa kertoa heille kauhujuttuja.


title: Simpsonit (14. tuotantokausi)

text: Kloonien päivä (Send in the Clones)


title: Simpsonit (14. tuotantokausi)

text: Homer ostaa riippumaton, joka kloonaa ihmisiä. Homerin tekemät kloonit ovat miltei täysin samanlaisia kuin Homer itse, paitsi että heillä ei ole napaa. Homer tekee itsestään yli 20 kloonia hoitamaan tämän päivittäiset askareet.


title: Simpsonit (14. tuotantokausi)

text: Aseet on! (The Fright to Creep and Scare Harms)


title: Simpsonit (14. tuotantokausi)

text: Löydettyään nuoren miehen, William Bonneyn, hautakiven ja tajuttuaan että hän kuoli aseväkivaltaisuuden vuoksi, Lisa vetoaa kaupunkilaisiin ja saa nämä luopumaan aseista. Lisa kuitenkin saa myöhemmin selville, että William Bonney on lainsuojattoman lännensankari Billy the Kidin oikea nimi, kun hänen zombinsa saapuu zombikavereineen terrorisoimaan Springfieldiä. Homer matkustaa professori Frinkin aikakoneella menneisyyteen, jossa hän muiden, vielä aseistautuneiden springfieldiläisten avulla ajaa zombit pakoon.


title: Simpsonit (14. tuotantokausi)

text: Tohtori Hibbertin saari (The Island of Dr. Hibbert)


title: Simpsonit (14. tuotantokausi)

text: Simpsonien perhe kutsutaan tohtori Hibbertin pääkallon muotoiselle lomasaarelle. Illalla Marge menee ulos ja tohtori Hibbert sieppaa tämän. Myöhemmin Marge tulee takaisin, mutta on muuttunut pantteriksi. Homer menee selvittämään asiaa ja huomaa että kaikki Springfieldiläiset ovat saarella, ja heidät on muutettu eläimiksi. Bart on muutettu hämähäkiksi, Maggie muurahaiskarhuksi ja Lisa kotkaksi. Lopulta myös Homer haluaa muuttua tajutessaan kuinka leppoisaa ihmiseläinten elo on, ja Hibbert muuttaa tämän mursuksi.


title: Simpsonit (14. tuotantokausi)

text: Lopetus


title: Simpsonit (14. tuotantokausi)

text: Jakson lopussa Kang ja Kodos ihmettelevät, kuinka pääkallon muotoinen saari muistuttaa heidän numero nelostansa.Simpsonit ostavat satelliittitelevision, ja sitä paljon katsoessaan Bart ei vaivaudu lukemaan tärkeään kokeeseen. Hän saa niin huonot pisteet että rehtori Skinner alentaa hänet kolmannelle luokalle, kun Lisa taas saa niin loistavat pisteet, että hänet ylennetään samalle luokalle, jolloin hänestä ja Bartista tulee kilpailijoita. Luokkaretken aikana he joutuvat eroon muusta luokasta ja joutuvat auttamaan toisiaan löytääkseen taas luokkatoverinsa.


title: Simpsonit (14. tuotantokausi)

text: Luullessaan, ettei Homer enää pidä häntä enää viehättävänä, Marge päättää hakeutua rasvaimuun, mutta saakin sen sijaan silikonirinnat. Monet Springfieldin miehet alkavat ihailla häntä, ja hänestä tulee messujen keulakuva. Samalla Bart ja Milhouse yrittävät matkia stuntmiestä jonka he näkivät Hassu-klovnin show’ssa. Kun yritys epäonnistuu, media syyttää heti Hassua, ja vaatii häntä tekemään ohjelmastaan enemmän turvallisen ja vähemmän hauskan.Vierailevat näyttelijät: Baha Men (Patrick Carey, Omerit Hield ja Marvin Prosper), Jan Hooks, Adam West ja Burt Ward.


title: Simpsonit (14. tuotantokausi)

text: Simpsoneiden täytyy löytää väliaikainen asuinpaikka siksi aikaa, kun heidän kotiaan kaasutetaan termiittien vuoksi. Käytyään läpi vaihtoehtonsa ja hylättyään jokaisen, he ryhtyvät kilpailijoiksi tosi-tv-sarjaan, jossa perheet elävät samaan tapaan kuin ihmiset vuonna 1895. Aluksi perhe on onneton, mutta hitaasti he tottuvat uuteen elämäänsä, minkä seurauksena tosin ohjelma menettää katsojalukunsa. Tuottajat päättävät yrittää nostaa katsojalukuja heittämällä talon jokeen ja pakottamalla perheen selviämään villissä luonnossa. Simpsonit kuitenkin onnistuvat löytämään tavaroita toisista tosi-tv-sarjoista, ja niitä apunaan käyttäen he hyökkäävät tuottajien kimppuun.


title: Simpsonit (14. tuotantokausi)

text: Vierailevat näyttelijät: Larry Holmes, David Lander.


title: Simpsonit (14. tuotantokausi)

text: Simpsonit voittavat ilmaisen kylpyläviikonlopun, jonka aikana mysteerinen hahmo melkein tappaa Homerin lukitsemalla hänet saunaan. Poliisipäällikkö Wiggum päättää palkata tapausta selvittämään jonkun, joka osaa ajatella kuin murhaaja. Bartin verivihollinen Sideshow Bob lähetetään asumaan Simpsoneille etsimään epäonnistuneen murhayrityksen tekijää. Bob ja Homer pääsevät epäonnistuneen murhaajan jäljille ja saavat selville, että hän on Frank Grimes Jr., sen miehen poika, jonka Homer teki hulluksi (kahdeksannen tuotantokauden jaksossa "Homer's Enemy"). Heti Grimesin pidätyksen jälkeen Bob yrittää tappaa Bartin, mutta saa tietää että hänen naamansa on tullut tutuksi Bartille eikä hän voi vahingoittaa poikaa.


title: Simpsonit (14. tuotantokausi)

text: Vierailevat näyttelijät: Kelsey Grammer


title: Simpsonit (14. tuotantokausi)

text: Edna Krabappel alkaa tulla epäuskoiseksi suhteestaan rehtori Skinneriin ja masentuu. Bart haluaa piristää häntä ja tekee hänestä ehdokkaan "Vuoden paras opettaja" -palkinnon saajaksi. Simpsoneille ja neiti Krabappelille annetaan ilmainen matka Ecpot Centeriin Orlandoon Floridaan. Skinner päättää, että hänen on tehtävä jotain voittaakseen Ednan takaisin, joten hän seuraa seuruetta Floridaan ja yrittää sabotoida Ednan voittomahdollisuudet, jotta hän masentuisi niin paljon että palaisi takaisin hänen luokseen. Hän kuitenkin muuttaa mielensä ja kosii naista.


title: Simpsonit (14. tuotantokausi)

text: Vierailevat näyttelijät: Marcia Wallace ja Little Richard


title: Simpsonit (14. tuotantokausi)

text: Homer masentuu tajutessaan, että Ned Flandersilla menee häntä paremmin. Koittaessaan olla enemmän Flandersin kaltainen Homer alkaa rukoilla säännöllisesti. Samaan aikaan Simpsonit saavat tietää, että puunjuuret ovat saaneet aikaan tukoksen heidän putkistoonsa. Talossa alkaa olla vaikeaa elää, ja Homer rukoilee asian selviävän.


title: Simpsonit (14. tuotantokausi)

text: Homer loukkaantuu ottaessaan osaa kirkonmenoihin, ja haastaa Reverend Lovejoyn oikeuteen ja saa palkinnon hyvästä teostaan kirkolle. Hän järjestää kotonaan valtavat juhlat, joissa kaikki juhlijat juovat paljon ja saattavat itsensä syntisiin tekoihin. Yhtäkkiä alkaa sataa, ja kaupunki alkaa tulvia, ja yrittäessään pelastua kaupunkilaiset pakenevat kirkon katolle. Homer yrittää taas rukoilla, mutta tulva jatkuu yhä. Pastori Lovejoy palaa helikopterilla ja johtaa kaikki rukoukseen pyytäen Jumalaa antamaan heille anteeksi. Silloin sade lakkaa.


title: Simpsonit (14. tuotantokausi)

text: Vierailevat näyttelijät: Lisa Leslie.


title: Simpsonit (14. tuotantokausi)

text: Lisa osoittautuu huipputavaajaksi ja pääsee Tavausolympialaisiin. Samaan aikaan Homer seuraa Hassupurilaisen tekemää "Possupurilaista" eri puolille Yhdysvaltoja, mutta palaa lopulta kannustamaan tytärtään tavauskilpailun finaalissa. Tuomari sanoo Lisalle, että tämän on hävittävä, jotta kaikkien rakastama Alex-poika voittaisi ja lajin imago kohoaisi. Lisa ei suostu, mutta häviää finaalin tavattuaan sanan väärin.Festivaalien aikaan Ned Flanders tajuaa olevansa yksinäinen ja masentuu. Eräänä päivänä hän tapaa kauniin naisen, joka pyytää häntä ulos treffeille kanssaan. Flanders tajuaa pian, että nainen on Sara Sloan, suosittu näyttelijätär. Sloan ihastuu Flandersin terveellisyyteen, ja he jatkavat siihen pisteeseen, missä Sloan pyytää Flandersia muuttamaan Hollywoodiin luokseen. Flanders, joka pelkää että Hollywood on ristiriidassa hänen suorapiirteisten kristillisten arvojensa kanssa, kieltäytyy, joten Sloan päättää jäädä Springfieldiin. Heidän suhteensa ei kuitenkaan toimi, koska Flanders tahtoo mennä naimisiin.


title: Simpsonit (14. tuotantokausi)

text: Vierailevat näyttelijät: James L. Brooks, Helen Fielding ja Marisa Tomei.


title: Simpsonit (14. tuotantokausi)

text: Lentokonekulkuteitä muutetaan niin, että lentokoneet lentävät suoraan Simpsoneiden talon yli. Melu alkaa häiritä heidän elämäänsä ja epätoivoisina tilanteesta perhe kääntyy kansanedustajan puoleen. Hän kuitenkin kuolee sydänkohtaukseen, joten perhe pyytää Hassu-klovnia pyrkimään eduskuntaan, jotta hän voisi auttaa perhettä. Hassun vaalikampanja menee hyvin, mutta toiset kansanedustajat hylkäävät hänen ehdotuksensa lentoreittien muuttamisesta. Rakennuksessa työskentelevän siivoojan avustamina Simpsonit päättävät auttaa Hassua, ja keinottelevat asiat niin, että lakiehdotus lopulta hyväksytään.


title: Simpsonit (14. tuotantokausi)

text: Vierailevat näyttelijät: Joe Mantegna.


title: Simpsonit (14. tuotantokausi)

text: Homer yrittää saada ylennyksen Springfieldin ydinvoimalassa ja esittää herra Burnsille muutamia kehitysideoitaan, mutta ne kaikki hylätään. Eräänä yönä Homer kuulee Burnsin myöntävän, että voimalan oikea omistaja on kanarialintu, jolloin Burns on syytön kaikkeen väärintekoon ydinvoimalassa. Homer vapauttaa linnun ja kertoo Burnsille, että ydinvoimatarkastajat ovat saapuneet yllätystarkastukselle. Burns etsii epätoivoisesti syntipukkia ja nimittää sitten Homerin ydinvoimalan uudeksi omistajaksi. Ensimmäisenä tekonaan Homer erottaa Burnsin ja alkaa hallita voimalaa. Hän kuitenkin saa huomata että hänen uusi työnsä pääjohtajana häiritsee hänen perhe-elämäänsä. Homer päättää palata vanhaan työhönsä, ja luovuttaa omistajuuden takaisin Burnsille.


title: Simpsonit (14. tuotantokausi)

text: Snobbaileva brittiläinen elokuvantekijä, Declan Desmond, alkaa tehdä dokumenttia opiskelijaelämästä Springfieldin ala-asteella. Haastatellessaan Lisaa Desmond kertoo tytölle että hänellä on liian monta tavoitetta ja kehottaa tätä valitsemaan yhden uran. Lisa alkaa keskittyä tähtitieteeseen, muttei pysty katsomaan tähtiä valosaasteen vuoksi. Lisa taivuttelee pormestari Quimbyn vähentämään valojen määrää ilta-aikaan, mutta se johtaa vain rikollisuusasteen kohoamiseen. Quimby taipuu julkisen paineen alla ja laittaa valot taas pysyvästi päälle. Lisa ylikuormittaa generaattorit ydinvoimalassa ja saa näin aikaan sähkökatkoksen. Näin hän pystyy katsomaan taas tähtiä ilman häiritseviä valoja. Aluksi Springfieldin asukkaat ovat vihaisia Lisalle, mutta kaikki leppyvät lopulta nähdessään taivaalla leimuavan kauniin meteorimyrksyn.Tutkaillessaan kaappiaan Homer löytää vanhan kirjeen Margelta, jossa nainen sanoo, ettei enää rakasta häntä. Homer alkaa ajatella, että Marge nai hänet vain, koska hän sai hänet raskaaksi, ja surun murtamana Homer muuttaa pois. Hän löytää uuden talon Springfieldin homoalueelta ja muuttaa homoparin luokse asumaan. Marge ja Homer yrittävät järjestää sovintoillallisen, mutta Homer juopuu ja saapuu paikalle myöhässä. Homer lähtee epäonnistuneen illan päätteeksi Moen kapakkaan, jossa hän jatkaa juomista ja saa alkoholimyrkytyksen.


title: Simpsonit (14. tuotantokausi)

text: Sairaalassa tri. Hibbert näyttää Homerille videon, joka esittelee Homerin ensimmäistä myrkytystä ja näyttää Margen myötätunnon tajutonta Homeria kohtaan ja sen, kuinka Marge kertoo rakastavansa miestään. Takaisin nykyhetkessä Marge tulee sairaalahuoneeseen kertomaan, että rakastaa Homeria yhä.Vierailevat näyttelijät: "Weird Al" Yankovic, Ben Schatz, Scott Thompson


title: Simpsonit (14. tuotantokausi)

text: Homer haastetaan keksimään uusi joululaulu, mutta sen sijaan hän kirjoittaakin laulun siitä, kuinka hän vihaa Ned Flandersia. Laulusta tulee hitti ja se soi joka paikassa, jolloin Simpsonit kyllästyvät kuuntelemaan sitä ja lähtevät maalle. Lisa huomaa ihastuvansa paikalliseen Luke-poikaan ja tulee mustasukkaiseksi kuullessaan hänen puhuvan puhelimessa Clara-nimiselle tytölle. Eräänä iltana Lisa tapaa Claran ja antaa hänelle väärät ohjeet, ja saa tämän näin eksymään.


title: Simpsonit (14. tuotantokausi)

text: Saatuaan selville, että Clara on oikeasti Luken sisko, Lisa rientää etsimään tyttöä. Hän pelastaa Claran ja päättää kertoa Lukelle rehellisesti mitä tapahtui. Luke loukkaantuu ja jättää Lisan, eikä enää suostu puhumaan hänelle.


title: Simpsonit (14. tuotantokausi)

text:
Tällä välin Bart ja Homer päättävät auttaa alkuperäisamerikkalaisten heimoa, joka haluaa majavien padon purettavan, että he voivat kunnostaa maansa.Jakso alkaa, kun Bart ja hänen ystävänsä kuuntelevat, mitä Lisa ja hänen ystävänsä keskustelevat.
Tytöt huomaavat vakoilun ja syntyy riita, jossa Bartin puumaja hajoaa täysin. Homer ryhtyy rakentamaan uutta puumajaa, mutta Marge kutsuu paikalle amisheja. Puumajan avajaisissa kyltti syttyy palamaan. Homer jää epähuomiossa palavaan puumajaan. Pukin pikku apuri yrittää pelastaa Homerin pulasta, mutta se ei uskalla mennä tulen lähelle. Simpsoneiden kissa Lumipallo II lähtee pelastamaan Homeria. Näin kissasta tulee koko kaupungin suosituin. Homer kulkee kissa kädessä kaupungilla ja Pukin pikku apuri unohdetaan kokonaan.


title: Simpsonit (14. tuotantokausi)

text: Lehtitoimittaja kävelee juuri Simpsoneiden talon ohi. Hän näkee koiran kahdella jalalla kaljatölkki kuonolla. Hän ottaa siitä kuvan. Näin ollen koirasta tulee Duff-olutmainoksien päätähti. Kun koira alkaa ansaita paljon rahaa, Homer alkaa taas pitää koirasta, mutta entinen omistaja haluaa koiran takaisin ja saakin sen videon nojalla, jossa Homer vihoissaan sanoo: "I don't have a dog" (""Minulla ei ole koiraa""). Homer yrittää saada Pukin Pikku Apurin takaisin ja onnistuvatkin siinä. Siten myös Duffin maskotiksi palaa Duff-mies.


title: Simpsonit (14. tuotantokausi)

text: Homer saa pakkomielteen autonsa uusien välineiden käytöstä. Eräänä päivänä hänen huomionsa ollessa toisaalla hän ajaa alas laiturilta ja menettää ajokorttinsa. Koska ei voi enää käyttää autoaan, Homer alkaa opetella kävelyn saloja.


title: Simpsonit (14. tuotantokausi)

text: Tällä välin Marge joutuu ottamaan kontolleen Homerin vastuudet ajajana ja stressaantuu. Eräänä päivänä Homerin laulaessa laulua kävelyn ihmeistä, Marge ajaa vahingossa autolla tämän yli. Myöhemmin Homerin tervehtyessä, hän alkaa epäillä, että Marge tahtoo satuttaa häntä. He riitelevät ja menevät tapaamaan avioliittoneuvojaa. Neuvoja ohjeistaa Homeria esittämään yhden täydellisen epäitsekkään teon saadakseen Margen takaisin. Homer pitää juhlat, joihin kutsuu kaikki ystävänsä, ja yllättynyt Marge kertoo Homerille rakastavansa tätä.


title: Simpsonit (14. tuotantokausi)

text: Vierailevat näyttelijät: Jackson Browne, Steve Buscemi ja Jane Kaczmarek.


title: Simpsonit (14. tuotantokausi)

text: Tuhottuaan Flandersin perheen The Beatles -pyhäkön, Bartia ja Milhousea rangaistaan laittamalla heidät yhteisöryhmiin. Bart liittyy ryhmään, jossa ovat ennestään Ralph Wiggum, Nelson Muntz ja Database. Margen opastuksella he alkavat osallistua mukaan ryhmien toimintaan. Heistä tulee kuitenkin pian Milhousen johtaman ryhmän vihollisia.


title: Simpsonit (14. tuotantokausi)

text: Nuo kaksi ryhmää yrittävät saada toisensa pois pelistä, ja tulevat osallistuneeksi kilpailuun, jossa heidän pitää myydä mahdollisimman paljon karkkia. Milhousen ryhmä voittaa palkinnon ja saa laulaa kansallislaulun baseballpelissä. Bartin ryhmä kuitenkin esittää olevansa Milhousen joukkiota, ja niinpä he menevät laulamaan oman muunnellun versionsa laulusta. Väkijoukon alkaessa suuttua, oikeat Cavarly-lapset saapuvat paikalle, jolloin koko stadiumillinen väkeä aloittaa massiivisen joukkotappelun. Marge järkyttyy ja kun kuvaa hänestä itkemässä näytetään suuressa ruudussa, tappeleminen loppuu, ja ihmiset laulavat yhdessä Kanadan kansallislaulun.


title: Simpsonit (14. tuotantokausi)

text: Moe Szyslak alkaa tuntea itsensä yksinäiseksi ja päättää yrittää itsemurhaa hyppäämällä sillalta. Hän kuitenkin tulee yllättäen pelastaneeksi Maggie Simpsonin, kun hän lentää Simpsonin perheen auton ikkunasta ja tippuu hänen käsivarsilleen. Hän alkaa leikkiä tytön kanssa ja hurmioissaan kertoo tälle tarinaa Kummisedästä. Homer ja Marge hermostuvat siitä, kuinka paljon aikaa Moe viettää Maggien kanssa, ja kieltävät miestä enää näkemästä tyttöä.


title: Simpsonit (14. tuotantokausi)

text: Eräänä yönä Maggie herää ja kuulee Fat Tonyn ja Springfieldin mafian talon ulkopuolella, ja päättää seurata heitä. Kun Homer ja Marge tajuavat tyttärensä kadonneen, he epäilevät automaattisesti Moen kidnapanneen hänet. Kun Moelle kerrotaan tytön katoamisesta, hän tarjoutuu heti auttamaan etsinnoissä, ja Homer antaa tälle luvan auttaa. Samaan aikaan Maggie seuraa rikollisia Luigin ravintolaan, jossa Fat Tonyn jengi ajautuu aseelliseen taisteluun kilpailevan perheen kanssa. Homer, Marge ja Moe pääsevät Maggien jäljille, ja Moe rientää sisään pelastamaan Maggien. Moen pelastettua vauvan hengen Homer antaa heille luvan taas viettää enemmän aikaa yhdessä.


title: Simpsonin perhe

text: Simpsonin perhe on kuvitteellinen perhe yhdysvaltalaisessa animaatiosarjassa "Simpsonit". Ydinperheeseen kuuluvat isä Homer, äiti Marge sekä lapset Bart, Lisa ja Maggie Simpson. He asuvat osoitteessa 742 Evergreen Terrace kuvitteellisessa Springfieldin kaupungissa. Simpsonit ovat sarjansa päähenkilöt ja alkuperäiset hahmot, joiden ympärille koko sarja on rakentunut.


title: Antiikin Rooman arkkitehtuuri

text: Antiikin Rooman arkkitehtuuri oli aikansa kehittyneintä ja tärkeässä osassa Rooman valtakunnan mahdin luomisessa ja ylläpitämisessä. Se oli myös hyvin kestävää, ja moni yli 2 000 vuotta vanha roomalainen rakennus tai rakennelma on yhä pystyssä. Roomalainen arkkitehtuuri tunnetaan esimerkiksi valtavasta ja laadukkaasta tieverkosta, vesijohtoverkosta, suurista gladiaattoriareenoista kuten Colosseumista, kupolikatoista ja lattialämmitteisistä höyrykylpylöistä. Roomalaiset rakensivat myös temppeleitä kuten Pantheonin, riemukaaria, suurten jokien yli johtavia siltoja, kallioihin louhittuja tunneleita, kaivoksia ja kilparatoja.


title: Antiikin Rooman arkkitehtuuri

text: Roomalainen arkkitehtuuri oli ennen kaikkea hyvin käytännöllistä. Suuret julkiset rakennushankkeet pitivät kansan tyytyväisenä, vesijohdot toivat puhdasta vettä kaupunkeihin, ja tieverkoston avulla kenraalit pystyivät siirtämään legioonansa nopeasti kaukaisiinkin maankolkkiin.


title: Antiikin Rooman arkkitehtuuri

text: Roomalaisten rakennustaito perustui kreikkalaisten arkkitehtuuriin, josta roomalaiset poimivat parhaat ominaisuudet ja kehittivät niitä edelleen. Roomalaiset ottivat ensimmäisinä laajamittaisesti käyttöön holvaustekniikan, jonka avulla he pystyivät kattamaan isoja tiloja vähällä laastilla, kivellä ja muilla rakennusmateriaaleilla. Roomalaiset kehittivät tynnyriholvimenetelmän, jossa kahden pilarin välille muodostettiin kiilamaisilla tiilillä puoliympyrä.


title: Antiikin Rooman arkkitehtuuri

text: Roomalaiset keksivät noin vuonna 200 eaa. betonin, josta tuli heti tärkeä rakennusmateriaali. He keksivät myös keskuslämmityksen. Marmorista tuli näkyvä Rooman kaupungin rakennusmateriaali vuoden 100 eaa. jälkeen, kun Toscanasta löydettiin Carraran marmoriesiintymä. Keisari Augustus julistikin, että hän saapui tiiliskivien kaupunkiin, mutta jätti jälkeensä marmorikaupungin.


title: Antiikin Rooman arkkitehtuuri

text: Roomalaisten julkiset rakennukset eivät ulospäin olleet yhtä näyttäviä kuin kreikkalaisten, eikä niitä koristeltu maalauksilla tai veistoksilla. Kreikkalaistyylistä veistoskoristelua roomalaiset käyttivät päätykolmioihin sekä niiden yläpuolella oleviin friiseihin ja räystäslinjoihin. Pylväiden tyylinä käytettiin doorilaista, joonialaista ja korinttilaista sekä roomalaisten kehittämää sekatyyliä ja muita muunnelmia. Pylväitä alettiin upottaa tai litistää seiniin jo tasavallan aikana, sillä ne eivät enää olleet välttämättömiä tukirakenteina.


title: Antiikin Rooman arkkitehtuuri

text: Roomalaiset alkoivat rakentaa teitään vuonna 312 eaa. kun ensimmäisen valtatien Via Appian rakennus alkoi. Roomalainen tieverkosto oli imperiumin huippuvuosina noin 100 jaa. jopa 80 000 kilometriä pitkä ja ulottui kolmelle mantereelle. Roomalaiset rakensivat tiensä hyvin kestäviksi, sillä niissä oli kuusi kerrosta, eikä teitä tarvinnutkaan korjata satoihin vuosiin. Rakennustyövoimana käytettiin lähinnä sotilaita, mutta myös vankeja ja orjia.


title: Antiikin Rooman arkkitehtuuri

text: Roomalaisten vesijohdot eli akveduktit olivat useiden kilometrien pituisia, keskimäärin kaksi metriä kilometriä kohti laskevia rakennelmia, jotka toivat kaupunkeihin puhdasta vettä vuoristolähteistä, joista ja järvistä. Kaikkiaan vesijohtoja oli valtakunnassa noin 500 kilometriä, ja suurimmat akveduktit kuljettivat vuorokaudessa 190 000 kuutiometriä vettä. Tavallisesti vesi kulki maan pinnalle tai maan alle muuratuissa kouruissa, mutta paikoitellen akveduktit olivat jopa kolmikerroksisia rakennelmia, joita kannattelivat kivestä muuratut kaaret. Betoni oli akveduktien tärkein rakennusmateriaali. Jotkin roomalaisten vesijohtotyöt olivat käytössä vielä 1800-luvulla.


title: Antiikin Rooman arkkitehtuuri

text: Rooman kaupungissa oli yli 900 kylpylälaitosta eli termiä, jotka olivat tärkeä osa roomalaisten sosiaalista elämää. Kylpylät olivat monipuolisia, koristeellisia ja teknisesti kehittyneitä. Ne lämmitettiin roomalaisten keksimällä keskuslämmityksellä.


title: Antiikin Rooman arkkitehtuuri

text: Roomalaiset saivat vuonna 80 jaa. valmiiksi maailman suurimman amfiteatterin ja Rooman kaikkien aikojen suurimman julkisen rakennuksen Colosseumin. Monikäyttöinen rakennus oli käytännöllisen arkkitehtuurin mestarinäyte. Se rakennettiin betonista, tiilistä ja kalkkituffikivestä. Nelikerroksisen ulkoseinustan pylväät edustavat doorilaista, joonialaista ja korinttilaista tyyliä, ja niiden tarkoitus oli keventää rakennuksen yleisilmettä.


title: Itähavaijinpalilat

text: Itähavaijinpalilat ("Telespiza") on peippojen heimoon kuuluva varpuslintusuku.


title: Itähavaijinpalilat

text: Itähavaijinpalilat elävät Havaijin itäisillä saarilla. 2 lajia, "Telespiza persecutrix" ja "Telespiza ypsilon", ovat kuolleet sukupuuttoon ja 2 elossa olevaa ovat uhanalaisia. Itähavaijinpalilat ovat siemensyöjiä mutta syövät myös muuta ravintoa. Koiras ja naaras ovat erivärisiä.


title: Veijo-Lassi Holopainen

text: Veijo-Lassi Aukusti Holopainen (26. kesäkuuta 1921 Kuopio – 8. tammikuuta 2006 Pori) oli suomalainen maahockeypelaaja, pesäpalloilija ja urheilutoimittaja.


title: Veijo-Lassi Holopainen

text: Holopainen pelasi Suomen maahockeymaajoukkueen maalivahtina vuosina 1950–1954 ja edusti Suomea Helsingin 1952 olympialaisissa. Torpan Poikien joukkueessa hän saavutti maahockeyn SM-hopeaa vuosina 1951 ja 1952.


title: Veijo-Lassi Holopainen

text: Pesäpallon SM-sarjassa Holopainen pelasi vuosina 1946–1957 ja saavutti Jyväskylän Kirin joukkueessa SM-hopeaa vuonna 1949. Itä–Länsi-otteluun hänet valittiin vuonna 1956. Hän kilpaili myös keilailussa ja golfissa.


title: Veijo-Lassi Holopainen

text: Nimimerkkiä ”Veho” käyttänyt Holopainen teki pitkän työuran urheilutoimittajana. Hän aloitti jyväskyläläisen Sisä-Suomen palkkalistoilla vuonna 1945, ja Urheilun, Ilta-Sanomien, Helsingin Sanomien ja Urheilun Valokeilan kautta hän päätyi Satakunnan Kansaan, jonka urheiluosaston päällikkö hän oli vuodet 1956–1986. Hän oli Porin Urheilutoimittajien Kerhon perustajajäsen sekä ensimmäinen puheenjohtaja vuosina 1964–1967 ja 1970–1971.


title: Veijo-Lassi Holopainen

text: Heinäkuussa 1953 Holopainen päätyi itse lehtijuttujen aiheeksi, kun hän toimittajaystävänsä Jussi Suomalaisen kanssa ui Porkkalan vuokra-alueelle ja joutui neuvostoliittolaisten vangitsemaksi. Heidät vapautettiin vasta neljä päivää myöhemmin.


title: McAfee

text: McAfee, Inc. (tunnettu vuosina 2014-2017 nimellä Intel Security Group) on yhdysvaltalainen virusten ja haittaohjelmien torjuntaan keskittynyt yritys. Yrityksen perusti John McAfee vuonna 1987 nimellä McAfee Associates. Yrityksen pääkonttori sijaitsee Santa Clarassa, Kaliforniassa. Liikevaihto oli 1,31 miljardia dollaria vuonna 2007. McAfeen tuotteisiin kuuluu muun muassa McAfee VirusScan sekä McAfee Internet Security.


title: McAfee

text: Vuonna 1992 McAfee Associates ja Network General yhdistyivät muodostaen yhtiön Network Associates, joka vuonna 2004 palautti nimeekseen McAfee.


title: McAfee

text: Vuonna 1998 McAfee osti Dr Solomon's Groupin, joka oli tuolloinen suurin eurooppalainen virustorjuntaohjelmistojen tuottaja. Dr Solomon's Antivirus kilpaili mm. McAfeen VirusScanin ja Symantecin Norton Anti-Virus -ohjelmiston kanssa.


title: McAfee

text: Network Associatesin / McAfeen yritysostoihin kuuluvat mm: IntruVert Networks, SiteAdvisor, Onigma, SafeBoot, ScanAlert, Reconnex, Secure Computing, Endeavor, Solidcore Systems, MX Logic, Trust Digital, tenCube, Sentrigo, NitroSecurity ja ValidEdge.


title: McAfee

text: Toukokuussa 2013 McAfee osti suomalaisen Stonesoftin 389 miljoonan dollarin hintaan.


title: McAfee

text:
Intel ilmoitti ostavansa McAfeen elokuussa 2010 7,68 miljardilla dollarilla. Tammikuussa 2014 Intel ilmoitti luopuvansa McAfee-brändistä ja muuttavansa nimeksi Intel Security.
Perustaja John McAfee jätti yhtiön vuonna 1994. Hän on ilmoittanut olevansa tyytyväinen Intelin nimenvaihdokseen ja vapautuvansa yhteydestä "planeetan surkeimpaan ohjelmistoon."


title: McAfee

text: Huhtikuussa 2017 Intel Security irtautui Intelistä jälleen itsenäiseksi yhtiökseen nimeltä McAfee.


title: Himalajannokkavarpuset

text: Himalajannokkavarpuset ("Mycerobas") on peippojen heimoon kuuluva varpuslintusuku.


title: Himalajannokkavarpuset

text: Himalajannokkavarpuset elävät Etelä- ja Keski-Aasian metsissä.


title: Himalajannokkavarpuset

text: Luettelo perustuu BirdLife Suomen maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä.


title: Blooddrunk

text: Blooddrunk on suomalaisen metalliyhtye Children of Bodomin kuudes studioalbumi. Se julkaistiin Suomessa ja Japanissa 9. huhtikuuta 2008, Saksassa 11. huhtikuuta, 14. huhtikuuta muualla Euroopassa ja 15. huhtikuuta Yhdysvalloissa. Albumi myi Suomessa kultaa jo ennen virallista julkaisupäivää.


title: Blooddrunk

text: Albumin digipack-versio sisältää toisen levyn, jossa on koko albumi miksattuna 5.1 surroundäänelle sekä ”Blooddrunk” -kappaleen musiikkivideo ja videon ”making of” -pätkä. Albumin nauhoituksien aikana yhtye teki myös coverin Suicidal Tendenciesin kappaleesta ”War Inside My Head”.


title: Blooddrunk

text: "Blooddrunk" on tyyliltään jokseenkin samanlainen kuin aiemmatkin Children of Bodomin albumit. Kappaleissa kuuluu kuitenkin entistä progressiivisempia piirteitä. Myös thrash metal -ominaisuuksia voi erottaa jonkin verran.


title: Blooddrunk

text: Albumi sijoittui Yhdysvalloissa albumilistan sijalle 22. Suomalaisyhtyeistä ainoastaan HIM on pystynyt parempaan listasijoitukseen Amerikassa. Albumi on myös toiseksi korkeimman sijan saanut death metal -albumi Yhdysvalloissa.


title: Blooddrunk

text: Kappaleista ”Blooddrunk”, ”Hellhounds on My Trail” ja ”Smile Pretty for the Devil” on tehty musiikkivideot.


title: Blooddrunk

text: 14. maaliskuuta 2009 Emma-gaalassa "Blooddrunk" voitti vuoden metallialbumi -Emman. Emma oli Children of Bodomin toinen. Vuonna 2005 he saivat vienti-Emman.


title: Esko Salminen (urheilija)

text: Esko 'Eko' Jalo Toive Salminen (6. heinäkuuta 1920 Helsinki – 16. huhtikuuta 1998 Helsinki) oli suomalainen monipuolinen palloilulajien urheilija. Hän menestyi kansallisella tasolla pesäpallossa, maahockeyssa, jääpallossa ja jääkiekossa. Hän pelasi myös lukuisia maaotteluita, esimerkiksi jääpallossa ja baseballissa.


title: Esko Salminen (urheilija)

text: Salminen kuului Suomen maahockeyn olympiajoukkueeseen Helsingissä 1952 ja pelasi kaikkiaan kolme maaottelua. Suomen mestaruuden hän voitti helsinkiläisseura Nuijamiesten riveissä vuonna 1953.


title: Esko Salminen (urheilija)

text: Pesäpallon Suomen mestaruuden Salminen voitti Pallo-Toverien joukkueessa vuonna 1959, ja SM-hopeaa hän sai vuonna 1951. Ensimmäisen SM-sarjaottelunsa hän pelasi vuonna 1939 ja viimeisen vuonna 1962. Hän oli SM-sarjan paras etenijä vuonna 1949. Itä–Länsi-otteluun hänet valittiin seitsemän kertaa. Hänen pelipaikkansa oli etukentällä siepparina tai ykkösvahtina. Pesäpalloliiton kultainen ansiomerkki Salmiselle ojennettiin 1980.


title: Esko Salminen (urheilija)

text: Lisäksi Salminen oli voittamassa Suomen A-juniorimestaruuden sekä neljä ikämieskultaa Pallo-Toverien riveissä. Hän teki pitkän uran myös pesäpallon SM-sarjan erotuomarina.


title: Esko Salminen (urheilija)

text: Salminen voitti SM-hopeaa jääkiekossa vuonna 1941 ja jääpallossa vuonna 1946. Hän toimi Pallo-Toverien naisten pesäpallojoukkueen huoltajana ja valmentajana vuosina 1947–1967, jona aikana joukkue voitti 12 Suomen mestaruutta ja yhteensä 19 SM-mitalia. Hän toimi myös Pallo-Toverien puheenjohtajana.


title: Palila

text: Palila ("Loxioides bailleui") on paliloiden sukuun kuuluva varpuslintu ja sukunsa ainoa edustaja.


title: Palila

text: Palilan pituus on 15 cm. Sillä on tukeva siemensyöjän nokka. Koiras on väreiltään kirkkaampi kuin naaras.


title: Palila

text: Palila elää ainoastaan Havaijin Mauna Kean rinteillä ja on vähentynyt voimakkaasti 1900-luvun alusta alkaen. Laji on uhanalainen, vuoden 1997 laskennassa tavattiin 4 396 yksilöä.


title: Palila

text: Palilat syövät puiden siemeniä, marjoja ja hyönteisiä.


title: Toivo Salminen

text: Toivo Heino Salminen (29. marraskuuta 1923 Hämeenlinna – 24. lokakuuta 1991 Hämeenlinna) oli suomalainen jääkiekkoilija ja maahockeypelaaja.


title: Toivo Salminen

text: "Timi" Salminen edusti jääkiekkourallaan Hämeenlinnan Tarmoa ja Hämeenlinnan Pallokerhoa (HPK). Hän voitti Tarmon joukkueessa Suomen mestaruuden vuosina 1948 ja 1949. Kaikkiaan hän pelasi vuosien 1943–1953 aikana 63 SM-sarjaottelua ja keräsi niissä 43 tehopistettä (34 maalia ja 9 syöttöä). Hän pelasi neljä maaottelua ja teki niissä neljä maalia. Hänen pelipaikkansa oli hyökkääjä.


title: Toivo Salminen

text: Salminen kuului Suomen maahockeyn olympiajoukkueeseen Helsingissä 1952. Suomen mestaruuden hän voitti HPK:n riveissä vuosina 1951, 1952 ja 1954.


title: Toivo Salminen

text: Jääpallon SM-sarjassa Salminen pelasi yhden kauden edustaen HPK:ta. Hän oli Hämeenlinnan Suunnistajien perustajajäsen.


title: Saturaatiosukellus

text: Saturaatiosukellus eli kestosukellus on sukellustekniikka, joka mahdollistaa sukeltajille pitkään kestävän oleskelun suurissa syvyyksissä. Saturaatiosukellus on etupäässä öljyteollisuuden rakennus- ja huoltotöissä käytetty sukellustapa.


title: Saturaatiosukellus

text: Kun ihminen hengittää paineen alaisena, osa hengityskaasusta imeytyy hänen kudoksiinsa. Kokeellisesti havaittiin, että tietyn rajan jälkeen ihmisen kudoksiin ei imeydy lisää kaasua ja on saavutettu ns. kyllästymispiste tai saturaatiopiste. Tästä ilmiöstä tulee sukellustavan nimi.


title: Saturaatiosukellus

text: Ensimmäiset kestosukelluskokeet tehtiin pohjaan sijoitettujen asuttavien painekammioiden avulla. Merkittävimpiä olivat USA:n laivaston SEALAB I ja II sekä Jacques Cousteaun Conshelf I—III-kokeet. Hengityskaasuna käytettiin helioxia eli heliumin ja hapen sekoitusta. Conshelf III -kokeessa seossuhde oli 98:2 (helium 98 %, happi 2 %). Kokeet osoittivat selvästi, että jopa 300 metrin syvyydessä pystytään tekemään tarkkaa asennustyötä, mistä ratkaiseva näyttö oli rautalangan pujottaminen vedenpitävien tiivisteiden läpi maksimisyvyydessä. Tästä alkoi kehitys, jonka tuloksena kestosukeltajat hitsaavat metallia, asentavat erilaisia liitoksia ja yleensä työskentelevät jopa 500 metrin syvyydessä.


title: Saturaatiosukellus

text: Asumukset ovat vain hankalia monin tavoin, joten pian kehitettiin ns. kaskelottijärjestelmä. Sen nimi tulee ensimmäisen tällaisen kokonaisuuden erisnimestä CACHALOT. Tällaisen järjestelmän avainkohta on emälaivan kannella oleva asuttava painekammio. Sukeltajat paineistetaan etupäässä heliumkaasukehässä tarvittavaan työsyvyyteen. Kun sukellustehtävä alkaa, heidät viedään tarvittavaan syvyyteen erillisellä painesukelluskellolla, johon mennään ilmalukon läpi.


title: Saturaatiosukellus

text: Menetelmä on tehokas, joskin se on hiljalleen syrjäytymässä. Ihmisen terveys kestää saturaatiota vain rajallisen ajan. Siksi saturaatiota on korvattu hiljalleen kauko-ohjattujen välineiden ja pienoissukellusveneiden avulla.


title: Saturaatiosukellus

text: Syvimmälle on jo kohta puolen vuosisadan ajan sukeltanut ranskalais-norjalainen Stolt Comex Seaway a.s. -sukellusyhtiö.


title: Jaroslav

text: Jaroslav on ollut usean Venäjän hallitsijan nimi.


title: Jaroslav

text: Kiovan ruhtinaat ja suuriruhtinaat:


title: Jaroslav

text: Vladimirin ruhtinaat ja suuriruhtinaat:


title: Jaroslav

text: Jaroslav on myös yleinen etunimi. Kuuluisia Jaroslaveja:


title: Akialoat

text: Akialoat ("Akialoa") on peippojen heimoon kuuluva, Havaijin saaristossa kotoperäisenä esiintyvä varpuslintusuku.


title: Akialoat

text: Suvun lajeilla on pitkä ja kärjestään alaspäin taipunut nokka, jonka avulla ne syövät mettä ja etsivät hyönteisiä sekä muita pieniä selkärangattomia kaarnan raoista. Monet akialoalajit ovat uhanalaisia ja useita on kuollut sukupuuttoon.


title: Akialoat

text: Luettelo perustuu BirdLife Suomen julkaisemaan maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä.


title: Jotunit

text: Jotunit olivat skandinaavisessa mytologiassa muinaisia jääjättiläisiä, jotka asuivat Jotunheimissa. Jotunit hukkuivat Odinin, Vilin ja Ven surmaaman Ymir-alkujättiläisen vereen, jonka jälkeen kahdesta hengissä selvinneestä jotunista, Bergelmiristä ja hänen vaimostaan, syntyi uusi jääjättiläisten sukupolvi.


title: Raimo Suuronen

text: Raimo Suuronen (s. 26. heinäkuuta 1954) on suomalainen näytelmäkirjailija ja muusikko. Raimo Suuronen tunnetaan käsikirjoittajana parhaiten pienviljelijä Mooses Viinasen ympärille rakentuvista kesäteatterinäytelmistä.Raimo Suuronen aloitti kitaransoiton kuusivuotiaana Heikki Saaren kitarakoulussa 1961. Ensimmäinen bändi perustettiin basisti Juha "Juuso" Nordlundin ja rumpali Jukka "Juke" Arosen kanssa 1967. Bändi sai nimekseen The Great Faces.


title: Raimo Suuronen

text:
Juuson ja Juken siirryttyä Juicen ja Mikko Alatalon bändeihin Raimo Suuronen aloitti kitaristina Matti Hyvösen tanssiorkesterissa.
Ravintolamuusikon ura käynnistyi Mauri Tapio -nimisessä ravintolayhtyeessä 1973. Armeijan jälkeen Raimo Suuronen liittyi tamperelaiseen Sebastian Trio -kokoonpanoon, jossa soitti bassoa Rainer Laamanen ja koskettimia Reijo Pohjola. Reijo Pohjolan siirryttyä muihin tehtäviin 1986, koskettimiin tuli ensiksi Pertti "Pete" Haverinen. 1986 vuoden syksyllä kosketinsoittajaksi vaihtui Markku Tuominen, Haverisen siirryttyä musiikintuottajaksi. Sebastian Triossa Raimo Suuronen soitti rumpuja.


title: Raimo Suuronen

text: Vuonna 1989 Raimo Suuronen muutti Tampereelta Pylkönmäelle jossa yksityisyrittäjän toimen ohella muusikon ura jatkui rumpalina Tahtitaivas orkesterissa. Siinä soittivat bassoa Joel Linna, pianoa sekä kosketinsoittimia Ilkka Hakala, toisia kosketinsoittimia Reijo Kantonen. Tahtitaivas orkesteri esitti neliäänisiä laulusovituksia myös a`capella.


title: Raimo Suuronen

text: Vuonna 1999 Raimo Suuronen siirtyi muusikon urallaan itsenäiseksi, vapaaksi viihdetaiteilijaksi, jota jatkaa edelleen teatterin ja käsikirjoitusten tekemisen ohessa.


title: Rooman ryöstö

text: Rooman ryöstöllä viitataan useisiin Rooman kaupungin valloituksiin ja ryöstelyihin:


title: John Locke -luennot

text: John Locke -luennot () on vuosittainen filosofia-aiheinen luentosarja, joka järjestetään Oxfordin yliopistossa. Luentosarja on yksi alan arvostetuimpia, ja sitä voidaan verrata skotlantilaisissa yliopistoissa luennoituihin Gifford-luentoihin.


title: John Locke -luennot

text: Luentosarja on nimetty filosofi John Locken mukaan. Se perustettiin Henry Wilden testamentilla vuonna 1950. Ensimmäistä luentokertaa tarjottiin Ludwig Wittgensteinille, joka kuitenkin kieltäytyi. Luentoja on pidetty kaksivuotisina sarjoina, kaikkina vuosina ei kuitenkaan ole ollut luentoja. Vuodesta 2001 luentomuistiinpanot ovat olleet saatavilla sähköisesti.


title: Dagmar Parmas

text: Dagmar Viktoria Parmas (o.s. Lahtinen, myöh. Parmas-Saarnio, 21. syyskuuta 1886 Helsinki – 7. heinäkuuta 1940 Helsinki) oli suomalainen sanoittaja, laulaja ja näyttelijä. Parmas oli tiettävästi ensimmäisiä suomalaisia naispuolisia iskelmäsanoittajia.


title: Dagmar Parmas

text: Dagmar Parmas opiskeli tyttökoulun jälkeen laulua Pietarissa sekä Suomessa, etenkin Vera Baranovin ja Maikki Järnefeltin johdolla. Alun perin Parmas työskenteli konserttilaulajana ja näyttelijänä.


title: Dagmar Parmas

text: Dagmar Parmas sanoitti ja suomensi yli 140 kappaletta. Hän käytti nimimerkkejä "Ari Saarni" ja "Timo Teräste". Tunnetuimpia Parmaksen sanoituksia ovat ”Ruusuja hopeamaljassa” (jonka Lauri Jauhiainen täydensi myöhemmin loppuun), ”Hopeahiukset”, ”Romantiikkaa ruusutarhassa”, ”Vanha merimies muistelee” ja ”Tappavat suudelmat”.


title: Dagmar Parmas

text: Parmas suomensi tekstejä ainakin ruotsista ja englannista. Hänellä oli useita kollegoita, etenkin Arvo Koskimaa, Valto Tynnilä, Harry Bergström, Robert von Essen, Hannes Konno, Kauko Käyhkö, Usko Kemppi, Aatos Palin ja Kaarlo Valkama. Kappaleita ovat levyttäneet myöhemmin muun muassa Erkki Eirto, Arvi Hänninen, Eugen Malmstén ja Olavi Virta. Hän ei tiettävästi ollut niin lahjakas kielenkäyttäjä kuin aikalaistoverinsa R. R. Ryynänen.


title: Dagmar Parmas

text: Dagmar Parmas oli myös elokuvanäyttelijä. Hän esiintyi kuitenkin vain pienissä elokuvarooleissa, muun muassa rättärin äitinä vuoden 1937 elokuvassa "Tukkijoella". Dagmar Parmas oli naimisissa näyttelijä Yrjö Saarnion kanssa vuosina 1916–1933. Avioliitto päättyi Saarnion kuolemaan.


title: Dagmar Parmas

text: Dagmar Parmas kuoli vain 53-vuotiaana vuonna 1940.


title: Brittiläinen siirtoarmeija

text: Brittiläinen siirtoarmeija ("British Expeditionary Force", BEF) on nimitys joukoille, joita lähetettiin Britanniasta Ranskaan ja Belgiaan sekä ensimmäisen että toisen maailmansodan aikana.


title: Bläk

text:
Bläk oli vuosina 2007-2015 toiminut Helsingissä sijaitseva yksityisklubi-tyyppinen ravintola. Se sijaitsi Koiton talossa 8. kerroksessa ja pinta-alaltaan ravintola oli 250 m². Lisäksi siihen kuului vielä osittain katettu kattoterassi kooltaan 70 m². 63-asiakaspaikkainen ravintola avattiin 8. lokakuuta 2007. Huoneistossa ovat aiemmin sijainneet muun muassa Raittiusyhdistys Koiton toimistotilat.
Klubi valitsi jäsenensä. Tavoitemäärä oli aluksi 150–200. Tämä ylittyi avajaispäivään mennessä. Jäsenyys maksoi avajaisvuonna yksityishenkilöiltä 1 220 euroa ja yritysjäseniltä 3 000 euroa.
Myöhemmin (2010) jäsenyys maksoi yksityishenkilöiltä 1 500 euroa ja yritysjäseniltä 3 750–4 750 euroa.


title: Bläk

text: Ravintola oli ensimmäinen tunnetuille suomalaisille suunnattu yksityisklubi. Se sai paljon medianäkyvyyttä klubin vähemmistöomistajana olevan Jenni Dahlman-Räikkösen avulla. Jäseneksi pääsi vain suositusten kautta. Jäsenille oli tarjolla VIP-taksinumero, henkilökohtainen autonkuljettaja ja erilaisia concierge-palveluita, esimerkiksi lentovaraus ulkomaille ja luksusluokan juhlatilaisuuden järjestäminen.


title: Bläk

text: Bläkin operatiivisesta toiminnasta vastasi myöhemmin "Aki Seppänen Club Oy". Toimintaa pyörittävä yritys vaihtui, koska vanha Bläk oli ajautunut maksuvaikeuksiin. Aiemmin omistajana oli 80 %:n osuudella markkinointifirma Louder ja FS Holding.


title: Bläk

text: Klubi ei antanut julkisuuteen listaa jäsenistään. Lehtitietojen perusteella klubin asiakkaita ovat olleet ainakin Susanna Penttilä, Vanessa ja Jari Kurri, Emilia ja Mikko Leppilampi, Jari Litmanen, Jaana Pelkonen, Kirsi Ylijoki ja Eicca Toppinen.


title: Bläk

text: Klubi lopetti toimintansa vuonna 2015.


title: Annie-gaala 1986

text: Annie-gaala 1986 oli 15. kertaa järjestetty palkintogaala, jossa jaettiin vuotuiset Annie-palkinnot vuoden 1986 parhaille animaatioiden tekijöille.


title: Annie-gaala 1986

text: Pääluokkien voittajat lihavoituna:


title: Kalevan kisat 1976

text: Kalevan kisat järjestettiin vuonna 1976 Turussa 2.–4. heinäkuuta. Kisapaikkana oli Turun urheilupuisto. Kalevan maljan voitti Helsingin Kisa-Veikot.